text:
Crisis Team: e unico medida cu tin cambio riba dje ta e orario di Toque de Queda y orario di ciere.
Oranjestad 9 di october, 2020- Crisis Team di Gobierno ta informa cu orario di ciere a bira 11:00 pm y Toque de Queda a bira 12or madruga pa 5or di mainta.
Actividadnan plaña manera algun aki bou menciona unda musica ta wordo promociona, no ta permiti y lo actua riba esakinan segun e Afkondigingsblad van Aruba Ministeriële Regeling Calamiteitenverordening.
Diabierna:
Sandbar cu dj cash
Southbeach bar cu dj 101
Pa diasabra:
Sandbar cu D'licious Jerino Baas
Full weekend:
Lekker cu C-Zar Olarte
Cambio di orario di Toque de Queda no ta nifica cu e peliger di contrae covid-19 a pasa.
Cambio di Toque de Queda nifica cu nos ta riba bon caminda, e casonan ta bahando pero mester sigui traha pa mantene asina.
Relaha y kita e stress di siman na un forma responsabel y keda semper conciente cu e risico tey.
Aplica tur medida di proteccion pa bo proteccion, dibo famia y di Aruba completo.
Sigui cuida, Aruba ta conta cubo!


c: text/html

text:
WILLEMSTAD — Ayera djaweps 4’or di atardi, e hóbennan Millard “The MJ Machine” Petrona i Lainbert Mercelina a sali pa Medellin, Colombia pa partisipa na e “Campeonato internacional de las luces” di BMX.
Ta trata di un kompetensia internashonal di BMX ku lo tuma lugá dianan 5 i 6 di desèmber na Medellin Colombia i ku por sierto e aña aki ta selebrá su di 10 aniversario.
Lo tin diferente kompetidó internashonal i tambe lokal(Colombia) di renombre. Di Canada lo tei Tory Nyhaug, di Merka lo tei Sean Gaian, tambe lo tei Joris Daudet di Fransia, meskos Chris Mireles di Mexico i hopi mas.
Di Colombia mes lo tei entre otro e kampion olímpiko Mariana Pajon i tambe Carlos Mario Oquendo ku tambe lo ta kompetiendo den e kampionato aki.
E hobennan lo ta biahando ku Sr. Millard Petrona i lo ta di regreso djaluna 08 di desèmber próksimo.

robotstxt: allowed

filter: keep


text:
WILLEMSTAD — Den un sala Irene Moreno na Muizenberg ku basta publiko, Devon Meilink ta kue e titulo di kampión di Kòrsou, derotando Jaysron Mathilda konvisentemente ku skore di 4-0.
Devon Meilink ku e aña aki a hunga su prome aña den nos federashon, ta un hungadó ku ta hunga un wega diferente na mayoria di nos hungadonan den A-klas. Ku su dos diferente tipo di rubber, kaminda un ta un material ku ta kibra velosidad di e bala, ta hasi su wega hopi efektivo kontra su kontrikantenan ku tin ambos rubber ku velosidat. Ban mira kon e hungadonan ta bai akopla na wega i sigur esaki lo bai hasi un proksimo biaha e trabou di Devon mas difisil. Despues ku na Òktober ey e ku su ekipo Perfect Bartenders ya a bira kampion di ekipo e la sa di kue 2 titulo mas . Ademas di a bira kampión di Kòrsou den Kabayero individual djabièrne ey, tambe huntu ku su kompañero di ekipo Michael Dalnoot nan a sa di kue e titulo di Kabayero dòbel derotando e duo di Dimitri Leon i Ronaldi Vos.
Ata aki e resultadonan:


text:
Mi lo kier haja balentia un dia
Y cana den anochi scur scur
Cu e scuridad di mas intenso cu ta existi
Pia abou y sin miedo
Cu wowo hancho habri
Y confronta tur mi sombra y mi karmanan
Di e bida aki y bidanan pasa
Mi kier topa boso cara cara
Y kima boso den e anochi di mas scur
Y manda boso pa semper pa e lus di pordon
Y di e forma aki keda liber
Y bira un alma sin historia
Un blaachi nobo y limpi
Den e historia di mi bida
Lo cuminsa y mi lo cana pa semper
Direccion di e lus
Y bula halto
Como un alma libera
Darma por fabor
Absolve mi karma
Guia mi pa e lus
Di mi propio escogencia
Y liber pa semper
Ingrid Werleman – Dec 28, 2011


text:
Diferente estudio a señala, cu bebe biña cu moderacion, ta trece multiple beneficio pa salud, pero awor tambe pa bo figura. Un investigacion di Harvard University y State University di Washington a revela cu bebe un glas di biña ta reduci na un 70% di posibilidad di tin obesidad. Incluso algun dokter ta recomenda esaki pa baha di peso. Un total di 20 mil persona cu a gana peso y no tabata amante di biña, a participa na e investigacion. Nan tabatin un reduccion di peso, door di djis bebe un glas di biña cora y esunnan cu a pasa e cantidad aki, a subi di peso.
Ideal ta pa bebe un glas di biña cora entre 6or y 9’or di anochi, pa logra e efecto. Tampoco ta bon pa excede e cantidad aki, di lo contrario e alcohol ta comberti den sucu y ta provoca e efecto contrario: subi di peso.
E cientificonan ta sigura cu biña ta contene un componente ‘magico’, denomina ‘resveratrol’, cu ta e substancia cu ta encarga pa stop e acumulacion di e celulanan di vet den curpa.


text:
Cuanto Nomber Dios Tin?
E contesta cu Bijbel ta duna
Dios tin solamente un nomber personal. Na Hebreo ta skirbie יהוה y na Papiamento nos ta pronunci’e “Jehova.” a Mediante su profeta Isaias, Dios a bisa: “Ami ta Jehova. Esey ta mi nomber.” (Isaias 42:8, NW) E nomber aki ta aparece rond di 7.000 biaha den manuscritonan antiguo di Bijbel—hopi mas biaha cu cualkier otro termino cu a ser uza pa referi na Dios y hopi mas biaha cu cualkier otro nomber personal. b
Dios tin mas nomber?
Aunke Bijbel ta uza solamente un nomber personal pa Dios, tin hopi otro titulo y descripcion cu Bijbel ta uza pa referi na dje. E siguiente lista ta menciona algun titulo y descripcion di Dios y e ta mustra con cada un di nan ta revela un aspecto di Jehova su personalidad.
Nomber di luganan den e Scritura Hebreo
Bijbel ta menciona nomber di algun luga cu ta inclui Dios su nomber personal, pero e nombernan ey no ta un substituto pa Dios su nomber personal.
Motibonan pa conoce y uza e nomber di Dios
Dios su nomber personal mester ta importante p’e, pasobra el a laga skirbie miles di biaha den Bijbel.—Malakias 1:11.
Hesus, e yiu di Dios, bes tras bes a mustra con importante ta pa uza e nomber di Dios. Por ehempel, el a resa na Jehova bisando: “Bo nomber sea santifica.”—Mateo 6:9; Juan 17:6.
Esnan cu siña conoce e nomber di Dios y uz’e ta cuminsa cultiva un amistad cu Jehova. (Salmo 9:10; Malakias 3:16) Un amistad asina ta yuda nan beneficia di e promesa cu Dios a haci: “Pasobra el a stima mi, pesey lo mi libr’e; lo mi proteh’e, pasobra e conoce mi nomber.”—Salmo 91:14.
Bijbel mes ta bisa: “Tin esnan cu ta ser yama ‘dios’—sea den cielo of riba Tera, mescos cu tin hopi ‘dios’ y hopi ‘señor.’” (1 Corintionan 8:5, 6) Pero Bijbel ta identifica e unico Dios berdadero claramente na su nomber, esta, Jehova.—Salmo 83:18, NW.
a Algun experto di e idioma Hebreo ta prefera e traduccion “Yahweh” pa e nomber di Dios.
b E forma abrevia di e nomber divino “Yah” (of, “Jah”), ta aparece rond di 50 biaha den Bijbel. Esey ta inclui den e palabra “Aleluya” (of, “Haleluya”) cu ta nifica “Alaba Yah.”—Revelacion 19:1.


text:
SETAR ta traha continuamente pa mehora e opcionnan obtenibel riba e canalnan di Cable. Pa e motibo aki, SETAR ta informa cu lo tin algun cambio riba e channel line-up existente, tanto pa Cable Analog, Digital como SETAR Complete.
A base di peticion di varios cliente a haci e siguiente cambionan, ABC- Miami na canal 14, NBC- Miami na canal 15 y CBS-Miami na canal 16 lo bira ABC - New York, NBC - New York y CBS - New York. E noticiero lo bira New York enbez di Miami, pero e otro programanan diario riba e canalnan menciona no lo cambia. Clientenan por sigui disfruta di nan programanan favorito manera Good Morning America, Jeopardy, Wheel of Fortune, 20/20 etc., ta importante pa tene na cuenta cu e orario di algun di e programanan si lo cambia. Pa clientenan cu Cable Digital por mira e canalnan tambe riba HD na canal 314, 315 y 316.
Clientenan Analog ta ricibi un canal nobo cual ta TVCarib di St. Maarten y clientenan di Cable Digital y SETAR Complete lo ricibi hunto cu TVCarib tambe Telemundo - New York y Fox - New York. Tur cliente lo bai nota e cambionan menciona den dianan venidero.
Pa mas informacion bishita nos pagina web y download e channel line-up. Por tuma contacto cu nos tambe na telefon 525-1700, WhatsApp na 597-9999, of email nos na customercare@setar.aw.


text:
KRALENDIJK – Ku golnan di Ayrton Ciclia, Rilove Janga i Jurven Koffy i ku un outogol, nos selekshon nashonal di futbòl di Boneiru, djadumingu último den oranan di atardi aya na St. Kitts & Nevis, a gana di British Virgin Island ku skor di 4-3.
Esaki sigur ta un viktoria importantísimo pa nos selekshon den e weganan di Nations League.
Boneiru a bai dilanti 1-0 den e partido ku pinalti anotá pa Ayrton Cicilia.
Na di 45 minüt, e gol di empate ta kai, e partido ta parti na dos pa sosiegu empatá 1-1.
E di dos mitar, na di 65 minüt Boneiru ta kai atras 1-2 i despues 1-3 atras na di 84 minüt di e partido.
E kapitan di e selekshon di Boneiru ku ta Rilove Janga, ku un bunita tiru den huki nobenta, ta kòrta bentaha na 2-3, esaki na di 88 minüt di e partido.
E partido ta haña 4 minüt èkstra i poniendo preshon riba e arko di British Virgin Island, outogol ta kai na fabor di Boneiru, e partido ta empatá 3-3.
Na 90+4 e gol di viktoria den hugada entre Jurven Koffy i Rilove Janga, Jurven Koffie ta anotá pa hasi e partido 4-3, loke tabata sufisiente pa nos selekshon di Boneiru gana e partido ku skor di 4-3.
Despues di e partido aki Boneiru su próksimo kompromiso den e weganan di Nations League ta dia 17 di novèmber 2019 kontra Bahamas na Kòrsou.
Nos selekshon ta regresá kas awe tardi.
Na regreso di e selekshon lo sigui prepará pa e siguiente kompromiso aya na Kòrsou kontra Bahamas otro luna.


text:
Informacion tocante servicio - Tópiconan
Gobierno ta aspira pa mehora su dunamento di servicio, ya cu ciudadano y empresario ta desea di haya contesta mas liher posibel riba nan pregunta. A scoge pa ordena e parti di e website aki segun tema cu ta conecta mihor cu experencia di e ciudadano y empresario. E meta ta pa e ciudadano y empresario por haya e informacion cu e mester hopi liher. P'esey a evita terminologia cu ta uza den gobierno y a purba di uza terminologia cu ta comprendibel pa e ciudadano y empresario.
E temanan ta:


text:
Si bo yiu tin 12 aña of mas, e miho conseho ta pa e ta vacuna, asina e ta proteha si encaso e haya Covid, e sintomanan lo ta mas leve.
Cada mucha cuminsando for di 12 aña mester bisti tapaboca den klas, sea e ta vacuna of no, no lubida di laba tapabocanan di tela regularmente, preferibel tur dia.
Duna bo yiu ehempel con pa bisti y kita un tapaboca, evita mishi dilanti ora cu ta kit’e, tene na e lastiek na banda pa pone y kita.
Instrui bo yiu pa no bisti ni mishi cu tapaboca di ningun otro hende.
Siña bo yui niester of tosa den elleboog.
Siña bo yiu pa limpia su man cada bes cu e kita y bisti e tapaboca y na momento cu e mishi cu man di porta na scol of bus.
Ta sugeri pa mantene distancia di 1.5 meter mas tanto cu por entre hobenan 12 aña pa riba.
Den bus pa bay scol, purba sinta banda di un stoel bashi pa e siguiente simannan.
Percura pa bo yiu tin algo pa haci su man limpi, hand sanitizer den su tas.
Motiva bo yiu pa come alimentonan saludabel manera fruta y berdura y haci un deporte unda ta rekeri movecion.


text:
WILLEMSTAD- 28 ougùstùs 2014:- E kompania di aviashon Rutaca Airlines a kuminsá bula Kòrsou entrante 28 di ougùstùs ku buelo dos bes pa siman entre Caracas, Venezuela i Kòrsou. Kòrsou ta e promé destinashon internashonal pa Rutaca Airlines te ku awor nan tabata bula den Venezuela so. Na mes momentu Rutaca Airlines ta bira e […]
WILLEMSTAD- 26 ougùstùs 2014:- Curaçao North Sea Jazz Festival sin duda ta e festival musikal di mas grandi den region karibense. E aña aki tambe e festival a konta ku promoshon riba diferente plataforma internashonal. Ofisina di Turismo di Kòrsou (CTB) den estrecho kolaborashon ku Fundashon Bon Intenshon a hasi uzo di tur hèrmènt di […]
…..diferente aktor enbolbí ku e tópiko di seguridat di turista lo partisipá…… WILLEMSTAD- 21 ougùstùs 2014:- Promé siman di sèptèmber lo tuma lugá un programa di training dirigí riba e tópiko di seguridat. Ta trata aki di un training intensivo pa diferente aktor enbolbí ku e tópiko di seguridat di turista. E training ta keda […]
WILLEMSTAD- 11 di ougùstùs 2014 – Dianan 10 te ku 14 di ougùstùs Kòrsou lo ta anfitrion di ‘Latin American Tour Operator Symposium 2014’ (LATOS) ku lo konta ku partisipashon di 23 mayorista den industria turístiko for di Brazil, Venezuela, Ecuador i Colombia. Ofisina di Turismo di Kòrsou (CTB), Curaçao Hospitality and Tourism Association (CHATA) […]
Un evento di kareda, un primisia riba KòrsouRiba djadumingu 30 di novèmber 2014 lo tuma lugá e promé edishon di e KLM Curacao Marathon den e siudat di Willemstad, Kòrsou. Un primisia riba e isla. E evento di kareda aki lo ta pa grandi i chikí, kaminda skol-, empresa- , grupo i organisashonnan por partisipá […]
WILLEMSTAD – 31 di yüli 2014:- Ofisina di Turismo di Kòrsou (CTB) huntu ku Minister di Desaroyo Ekonómiko, sr. Stanley Palm ku grato plaser a risibí e notisia ku KLM lo agregá 2 vuelo mas pa Kòrsou entrante novèmber 2014. Adishonal di e vuelonan diario ku KLM ta ofresé entre Amsterdam i Kòrsou, entrante novèmber […]
WILLEMSTAD- Willemstad, 30 di yüli 2014:- JetBlue Airways a anunsiá su vuelonan nònstòp for di New York pa Kòrsou. Kuminsando 2 di desèmber, 2014, JetBlue lo ta e úniko aerolinea ku lo ofresé vuelonan nònstòp for di New York pa Kòrsou. Pa selebrá e ruta nobo, e aerolinea ta ofresiendo un promoshon di introdukshon bálido […]
JetBlue introduces new airlift from New York this DecemberWillemstad, Curaçao – July 30, 2014 – JetBlue Airways has announced its new non-stop service from New York to Curaçao. Beginning December 2, 2014, JetBlue will become the only airline to offer non-stop flights from New York to Curaçao. In celebration of the new route, the airline […]
WILLEMSTAD- 21 di yüli 2014: Ofisina di Turismo di Kòrsou (CTB) pa medio di esaki ta informá ku a koregí e erornan ku a keda hasí riba e plakat ku a entregá na Leroy Fer djaweps último. Den e entusiasmo pa duna rekonosementu na Leroy Fer no a nota ku tabatin eror den e teksto […]
WILLEMSTAD- 21 di yüli 2014: Resientemente Ofisina di Turismo di Kòrsou (CTB) a tene un ‘Road Show’ di 4 dia na e parti sùit di Florida. E programa a konsistí di un evento na Wedding Salon na Miami, ‘sales call’ na Brickell Travel, reunion i presentashon pa Top Vacations, presentashon pa prensa, reunion ku Travelmax […]


text: Un señora kende tin algu mas ku 25 aña establesé na Boneiru, a konta loke a sosodé e promé bia ku el a bishita ‘El Gran Chaparral’. “Mi tabata na Chaparral 1995 bailando huntu ku dos amiga i nan ku nan frei. Kabayeronan tabata bin buska nos pa balia i nos a nengá nan, i ora nos a sali pafó nos a haña 2 tayer di outo plat. Nos a pensa ku ta esnan ku nos a nenga di bai balia, nan lo a ekspresá nan mal kontentu baha e tayer di outo. Nos a buska hende pa yuda nos i tabata skur, poko despues di 12’or. Diripiente mi a mira un hende grandi nèt pariba di kura di Chaparral. El a lora nèt den e bògt promé ku Chaparral i bai den un hanchi. Mi a kai den lòk i no por a papia. Despues di un ratu mi a bisa e otro nan loke a sosodé. Djaluna mi no por a lanta for di kama. Mi a haña keintura i nan a bisami momentu ku wak mal spiritu, e hende ta bira malu. Ta papiá ku mas hende a mir’é. Ta trata di un hòmber di estatura hopi haltu,”e dama a konta.


text:
Señor Presidente, komo miembro independiente di e kolegio aki, permití mi riba e fecha tan importante aki, pa enkurashá pueblo di Bonaire pa no laga problemanan ku nos tin aki na Bonaire, ku kual nos mester lucha tur dia di nobo, ta motibu pa nos keda sin rekonosé e grandesa di nos bunita isla i selebrá e dia di awe di forma digno i ku rèspèt.
No laga pa diferensia di opinion i/òf diferensia di ideologia pone ku nos NO ta komprometé nos mes pa halsa kalidat di bida na Bonaire. Apesar di problemanan ku nos isla ta enfrentá, nos mester realisá, ku no ta tur kos ta pèrdí i si nos tin determinashon nos por duna e fecha di 6 di sèptèmber un balor muchu mas grandi. Nos ta un nashon bendishoná i nos ta dispone di hopi rikesa natural ku por en-grandese nos Dushi Bonaire.
Pa asina nos krea un Bonaire, próspero i resiliente. Esaki den tur sentido di palabra.
Awe 6 di sèptèmber, ta un fecha importante pa nos tur ku a nase aki i ami Deisy Coffie, miembro di e kolegio aki ta para pa trese un kambio den e forma tradishonal di hasi polítika i mi ta kla pa traha riba un struktura pa adelanto di mi Bonaire.
Un polítika kaminda nos;
- Ta ban kombiná eksperensia ku hubentut
- Un maneho sin prehuisio i kaminda NO ta ekskluí ningun gremio
- Kaminda nos ta skucha pueblo, pa konosé e nesesidat di kada sektor
- Un polítika di inklushon
- Nos lo tradusí tur loke nos skucha, den maneho ku mester wòrdu hiba pa krea un Bonaire próspero
Señor Presidente, esaki ta e úniko forma pa nos por krea un Bonaire, kaminda nos tur ta sinti ku nos ta parti di gobernashon i tambe ku nos ta sinti e sentido di patriotismo i ku nos ta parti di gobernashon.
Señor Presidente nos Himno i Bandera ta e símbolonan mas prinsipal di un pais. Pero konstrukshon di e patria ku e Himno i bandera aki ta simbolisá, ta trabou di nos tur komo siudadano Boneriano, esaki ta un proseso kontinuá di generashon pa generashon.
E identidat i patriotismo di kada yu di e tera, mester wòrdu funda riba prinsipio i balornan ku ta propio, esta di NOS. Pero mas importante e prinsipio i balornan aki mester tene kuenta ku nos kultura i historia.
Apesar di e tempu ku a transkurí señor Presidente i e kambionan profundo den Bonaire su struktura estatal, nos kultura, nos historia, nos balor i prinsipionan no por bai pèrdí, nan mester keda vigente i nos mester lucha pa nunka nos no pèrdè nan.
Komo sernan humano i bon Boneriano ku nos ta, nos mester sigui den lucha pa mantené nos mes identidat i partisipá aktivamente den diskushonnan nashonal, ku ta di interes general pa sobrebibensia di nos Dushi Bonaire. Señor Presidente, nos mester traha riba konstrukshon di un sosiedat mas hustu, mas ekitativo i mas solidario.
Nos kier konstruí un Bonaire próspero i ku bienestar pa nos tur, pero si abo pueblo no duna di bo parti, e kaminda lo bira mas largu i mas difísil.
Ban enfrentá e retonan huntu i ban konstruí un futuro pa nos yunan, nos por i huntu nos lo logra esaki.
E polítika nobo ku lo mi bai hiba, ta unu kaminda nos ta rekonosé tambe desishon nan ku ta na benefisio di pueblo di Bonaire. Ta p’esei nos ta kontentu ku e aña aki pa selebrashon di e fecha tan importante aki, a skohe nos yunan komo e tema sentral pa e selebrashon.
Nos muchanan, nos tesoro, nos futuro, nos orguyo.
Ta momentu pa di bèrdat nos ban traha riba un Bonaire kaminda nos hóbennan ta bai hunga un ròl mas prominente den gobernashon i funshonnan di liderazgo. Ta tarea di nos ku ta dispone di eksperensia, pa duna nan e guia nesesario, pa no solamente nan ta e generashon ku lo tuma over, pero ku nos lo sa di traspasá e konosementu pa nan pa asina nan por hasi e trabou di un forma digno i pa adelanto di Bonaire.
Presidente, un pais chikitu manera Bonaire ku hopi potensial i kaminda diferente kultura a meskla i uni den un mosaiko kultural riku, kolorido i diverso, ta na nos komo mandatario pa huntu ku nos hóben nan desaroyá tur nos potensialnan, pa asina nos posishoná Bonaire na un posishon privilegiá den área di Caribe
NO mester desaroyá siudadanonan aktivo i asertivo, ku a lo largu lo kontribuí na formashon di famianan fuerte, responsabel, konsiente i kapas di kontribuí na e desaroyo máksimo di nos pais. Ta di vital importansia pa fortifiká e balor propio i e balor humano di henter nos komunidat.
Maske nos bandera no por papia ku nos, e ta kòrda nos e pasado ku nos a biba aden, e ta rekordá nos di e hòmber i muhénan ku a bai nos dilanti i ku a pone e fundeshi pa nos sigui konstruí riba dje.
Nos himno su letranan, ta lanta den nos e sentido di patriotismo i ta laga nos sinti nos mes digno di ta un Boneriano, ku tur dia di nobo kier mira desaroyo na nos Dushi Bonaire.
Nos ta riba kaminda pa logra tur esaki nan, ku un polítika di inklushon, kaminda nos no mira ni rasa, ni religion, ni kolo di kueru.
Pero nos tin bista solamente pa sigui ta fiel na nos Himno i Bandera, pa semper nan ta parti di nos adelanto i konstruyendo e Bonaire ku nos tur ta anhelá.


text:
Frakshon MPB en UPB : Elvis Tjin Asjoe en Esther Bernabela ta pendiente di e desaroyo cu tin na Boneiru. Ta trata di QuickScan BonLAB, Development Agreement Sunset i e investigashon tokante e rotònde Kaya Amsterdam. E partidonan di koalishon (MPB i UPB) ta karga e prinsipionan di transparensia, integridat i bon Gobernashon enormemente na haltu. Pueblo mester ta na altura di loke a disidí i na ki manera ta tuma desishon. Tambe na momentunan ku asuntunan no a kana bon, mester siña di esaki i mester duna publisidat na kua lès a siña for di esaki .
E partidonan di koalishon tin komo meta pa mas pronto posibel kita e karakter di konfidensialidat for di e rapòrtnan, na momentu ku por garantisá ku a respetá informashon di karakter di konfidensialidat di empresa i di privasidat.
Segun e liña di e terser insiso di artíkulo 26 di WolBes i segun e prinsipionan di e Lei di Publisidat di Gobernashon mester praktiká publisidat sinembargo ku koutela den kua mester konsiderá diferente asuntu, bou di nan informashon ku ta kontené konfidensialidat di empresa òf ku ta di karakter di privasidat.


text:
Wardakosta a detené 51 persona indokumentá (video)
[wpvideo Ri8fPpKw]
Wardakosta a detené 51 persona indokumentá
Wardakosta di Area di Karibe (KWCARIB) den koperashon ku Kuerpo Polisial Kòrsou a hasi detenshon di 51 persona indokumentá den marduga di djamars 30 di mei, den serkania di Kòrsou. Dos Go-fast tambe a keda interseptá.
Alrededor di 12or di marduga, e Dash-8, e avion di patruya maritimo di KWCARIB a detektá dos Go-fast sospechoso, ambos na parti suit ost di Kòrsou. Un di e Go-fast nan tabata nabegá den direkshon suit. Dos Super-RHIB i e helikopter di wardakosta a keda poné den akshon. Un patruya di wardakosta di riba tera huntu ku un patruya di KPC tambe a keda dirigí pa Fuik i a inisiá un buskeda. Di e buskeda aki na tur a enkontrá 19 persona di kual 9 hende muhé i 10 hende hòmber. Probablemente nan a baha for di un di e Go-fast nan. Tur persona ku a keda enkontrá a keda entregá na KPC. Tur tabata di nashonalidat venesolano.
E dos Super-RHIB nan a interseptá e dos Go-fast nan riba awa. Den un di e Go-fast nan, ku tabata na parti suit di Caracasbaai, tabata tin 30 persona i den e otro Go-fast, ku tabata na parti suit di Fuik, tabata tin 2 persona. Ambos boto a keda transportá pa kustwachtsteunpunt na Parera. Eynan tur persona, di kual 14 hende muhé i 18 hende hòmber, tur di nashonalidat venesolano, despues di a listra tur pa seguridat, a keda entregá na KPC. Investigashon di e kaso aki ta kontinuá.


text:
KRALENDIJK — Awe merdia un kaso hopi ferfelu a tuma luga kaminda na un kresh na kaya Mulatu den antriol melding lo mester a drenta ku tin un mucha di 3 anja ku no tabata reakshona,ainda pa motibu nan deskonosi. Mesora ambulans i polis a yega na e kresh aki i na e sitio mes a logra reanima e mucha aki i ela reakshona despues di unratu. Sigur ta un shok pa tantu e mayornan i tambe lider i mucha nan na e kresh aki. Nos ta desea e mayornan i kresh aki forsa i perseveransia pa un rekuperashon total di e kriatura aki.
FUENTE: LIVE 99 FM


text:
Aruba 19 aug 2022
Rectificación
Mi persona Susleivy Arrieta Orozco kier a aclaria cu a yega na un bon entendimiento cu personal di Guarda nos costa. Mi ta hopi agradecido na GNC cu por a yega na un entendimiento. Pa tur esunnan cu a duna su conseho negativo Dios bendishona boso tur y esunnan cu a yuda di un of otro manera abogado Jairon Odor, sra Patricia, sra Yury Bracho y su yiunan y famia danki na tur Dios ta bon
Sorry si mi por a ofende un hende of departamento. Mi sobrino Andres Arrieta lo haya un meldplicht te dia 14 September 2022 cu huez tuma su decision si e mester bay Colombia e lo bay nos a cumpra su pasashi
Danki


text:
1 di yanüari
1 di yanüari ta e promé dia di aña riba e kalènder gregoriano. Ta resta 334 dia (335 den un schrikkeljaar) pa e aña terminá.
A sosodé[editá | editá fuente]
- 1952 - Na e seis isla di Antias Hulandes ta introdusí e Florin Antiano, remplasando e moneda kreá bou di Kolonia Korsou.
- 1986 - Na Aruba ta introdusí e Florin Arubiano, remplasando e Florin Antiano.
- 2011 - Na Boneiru, Saba i Sint Eustatius ta introdusí e dòler merikano, remplasando e Florin Antiano.
A nase[editá | editá fuente]
A fayesé[editá | editá fuente]
A selebrá/konmemorá[editá | editá fuente]
- Aña Nobo (kalènder gregoriano)
- Australia: Dia di Independensia
- Brunei: Dia di Independensia
- Haiti: Dia di Independensia
- Sudan: Dia di Independensia


text:
ORANJESTAD, Aruba – 29 juni 2020
Despues di mas cu 1 luna y mei cu Aruba no a conose mas caso positivo di Covid-19, awe DVG ta bolbe registra 2 caso positivo nobo. Ta trata aki di un cluster, dus 2 caso na e mesun cas. Tur dos persona a bolbe Aruba for di Colombia dia 15 juni y a wordo informa door di DVG pa permanese den cuarentena pa 2 siman y a wordo controla door di task force segun protocol.
Tawata diasabra ultimo cu un di e personanan a cuminsa presenta sintoma y a busca asistencia medico. Riba peticion di dokter di cas DVG a haci test di Covid-19 serca tur dos persona cu e resultado ya conoci. Como cu e personanan aki tawata den cuarentena e posibilidad cu nan por a plama e virus ta uno chikito, pero apesar di esaki DVG ta sigui prosedura normal pa averigua si toch e personanan aki por tawata tin contacto cu otro persona.
DVG desde inicio di e crisis di Covid-19 na Aruba a hiba un maneho transparente y lo sigui hiba e mes un maneho aki. No tin ningun motibo pa tapa of sconde ningun informacion pa comunidad manera cu cierto personanan kier insinua. DVG y Gobierno a informa comunidad cu habrimento di nos frontera lo conduci cu nos lo por bay haya casonan nobo. Sinembargo comunidad por ta trankilo pa motibo cu Aruba tin un bon structura pa detecta, isola y controla casonan cu presenta. Loke na comienso di e crisis aki nos como pais no tawata conta cu ne.
Banda di esey Gobierno a percura pa nos capasidad di camanan den ICU a wordo eleva pa di e manera aki por brinda cuido medico nesesario na mas persona.
Durante e lunasnan cu a transcuri DVG y Gobierno a percura pa duna mas hopi informacion posibel riba con cada uno di nos mester cuida nos mes. Es cu a tuma tur conseho y ta practica e reglanan no tin motibo pa tin miedo.
Registro di dos caso nobo di Covid-19 na Aruba no nifica cu planesnan haci pa cu nos reapertura di frontera lo cambia. Plan di reapertura di Aruba su frontera a wordo traha cu miras riba diferente senario y registro di casonan nobo no a wordo descarta nunca.


text:
Entrante dia 24 di november e seccion encarga cu certificado di salud of carchi berde lo ta disponibel atrobe. Dia...Read more
Desde awe e servicio di Departamento di Salud Publico cu ta maneha peticion y entrga di certificado di salud of...Read more
Minister di Salud, Dangui Oduber ta bisa cu manera conoci, na Aruba tin menos caso activo di Covid19 cu na...Read more
Dia internacional di Diabetes ta riba 14 di November cual ta un dia internacional unda mundo henter ta corda riba...Read more
Na Aruba 8% di nos populacion tin diabetes En conexion cu dia mundial di diabetes, 14 november 2020, a tene...Read more
Pa cada siman IBISA lo ta compartiendo tips pa 'Boost bo defensa'. E siman aki ta come saludabel. Sra. Iraida...Read more
Awe 10 di october ta Dia di Salud Mental. Fundacion Anti Droga Aruba hunto cu Respaldo ta para keto un...Read more
Solange Tchong, vocero di AZV ta splica MasNoticia cu e app di AZV mes nan ta hopi contento di menciona...Read more
Pa locual ta e carchi blauw di AZV cu nos tur conoce, a wordo dicidi desde aña pasa 12 December...Read more
E prome dos di un total di cinco “corona – sneltesten” cu actualmente ta ser investiga na Hulanda a ser...Read more
Solange Tchong, vocero di AZV ta informa cu COVID-19 a dal Colombia basta duro na unda cu nan tambe a...Read more
E temporada di Pasco y fin di aña ta un ocasion pa reuni cu famia y amigonan. E celebracionnan semper...Read more
Un grupo di briyante cientifico a desaroya un anticurpa nobo cu a demostra di a caba cu casi tur e...Read more
Un baby recien naci casi ta muri despues di a haya herpes a trabes di un sunchi ricibi e dia...Read more
Tin multiple estudio cu a asocia duchanan vaginal cu infeccion, inflamacion y embarasonan ectopico. Tambe ta relaciona cu un aumento...Read more
LONDON, Reino Uni - E individuonan cu dos copia di e mutacion genetico CCR5 Delta 32 ta sufri di un...Read more
LONDON, Reino Uni- Un adolescente yama Kacper Krauze, di 13 aña, a spierta for di un coma di varios siman,...Read more
E Organisacion Mundial di Salud oficialmente a identifica burn-out como un malesa. E miembro nan di OMS durante e encuentro...Read more
Den un estudio nobo a proporciona mas bon noticia pa amantenan di koffie. Bebe koffie ta asocia cu un menor...Read more
Menopausa ta un proceso cu tur hende muhe, na cierto edad, tin cu pasa aden. Algun sintoma ta inherente pa...Read more


text:
E kachó di awa, Caribbean Monk Seal, ku tabata habitá nos awanan teritorial den siglo 17.
Willemstad,– Segun vários informashon Klein Kòrsou tabatin un poblashon di kachó di awa ku lamentablemente for di 1954 no ta eksistí mas.
E kachó di awa konosí komo “Caribbean monk Seal” tabata e úniko rasa di kachó di awa ku tabata habitá den e region karibense. Banda di Klein Kòrsou, otro islanan ku tabata tin un poblashon di e kachó di awa tabata entre otro, Jamaica, Bahamas, Cuba i vários isla mas chikí den nos region.
Por nota klaramente ku e poblashon karibense di e Caribbean Monk Seal a kuminsá redusí ku desaroyo di e poblashon di humanidat. Segun vários investigashon, e kueru di e kachó di awa aki tabata riku na zeta ku tabata wòrdu usá pa lubriká mashin di agrikultura. Tambe e zeta tabata wòrdu usá komo kombustibel den lampi di lus. For di siglo 17 paisnan oropeo tabata jag riba forma komersial riba e kachó di awa pa su zeta di kueru. Alabes ta den e mesun periodo aki Hulandesnan tabata bai Klein Kòrsou pa asina jag riba e kachónan di awa.
For di siglo 19 ya kaba sientífikonan a kuminsá nota ku e kachó di awa, “Caribbean Monk Seal”, tabata birando skars indikando ku e yagmentu komersial a finalisá. E último opservashon konfiabel di e kachó di awa aki tabata na 1954 i na 1996 sientífikonan a determiná ku e rasa di kachó di awa Caribbean Monk Seal ya no ta eksistí mas.


text:
Retiro
Retiro di un Parlamentario
Niun hende no por obligá un Parlamentario pa tuma retiro. E asiento ta pertenesé na e Parlamentario unabes e keda eligí. E Parlamentario mes por tuma retiro si e ta deseá esaki. Den un kaso asin’aki Konseho Supremo Elektoral ta kuminsá e prosedura pa haña un kandidato nobo riba lista dje partido polítiko konserní.
No opstante ku e Parlamentario komo miembro di un partido polítiko, a hiba su kampaña elektoral i ku organisashon di su, partido a sostené, pueblo ta eligí e Parlamentario personalmente. Ora un Parlamentario ta den funshon e no ta mará na punto di bista di su partido.
Si e Parlamentario entregá su retiro e por laga e asiento na disposishon di su partido, pero tambe e por keda ku e asiento i posishoná su mes komo independiente den Parlamento, formando asina su propio frakshon.


text:
Resultadonan di Beisbòl Liga Grandi ayera:
- Detroit Tigers a pèrdè di Cleveland Indians ku skor di 8-2
- Toronto Blue Jays a derota Tampa Bay Rays ku skor di 1-0 den 12 entrada
- Philadelphia Phillies a pèrdè di New York Yankees ku skor di 10-2
Didi Gregorius a konektá 2 hit for di kua 1 doblete den 4 turno na bate ku 1 base por bola i 2 kareda anotá. Didi tin un promedio di .236
- Chicago White Sox a pèrdè di Minnesota Twins ku skor di 6-1
- Houston Astros a pèrdè di Los Angeles Angels ku skor di 2-1 den 13 entrada
- Atlanta Braves a pèrdè di Washington Nationals ku skor di 2-1 den 11 entrada
Andrelton Simmons no a konektá hit den 4 turno na bate. Andrelton tin un promedio di .274. Andrelton ta liberá Liga Nashonal ku un porsentahe di fildeo di .991 i 59 dòbel play
- Cincinnati Reds a derota Pittsburgh Pirates ku skor di 5-2
- Baltimore Orioles a pèrdè di Boston Red Sox ku skor di 5-1
Xander Bogaerts a konektá 2 hit den 3 turno na bate. Xander tin un promedio di .291. Xander ta liberá shortstopnan di Liga Amerikano den promedio i porsentahe di yega base
- St. Louis Cardinals a derota Miami Marlins ku skor di 6-1
- Los Angeles Dodgers a gana Chicago Cubs ku skor di 5-2
Kenley Jansen a salba su di 10 partidó di temporada, pichando 1 entrada kompletu sin permití kareda, hit ni base por bola miéntras ku e la poncha 1 batido. Kenley tin un rèkert di 2-0 ku efektividat di 0.66. Bayendo bek te na aña 1914, Kenley ta bira e picher di Dodgers ku mas ponche promé ku e permití un base por bola. Kenley tin 23 ponche sin permití base por bola e temporada aki
- Oakland Athletics a derota Texas Rangers ku skor di 8-2
- New York Mets a pèrdè di Milwaukee Brewers ku skor di 4-1
- Arizona Diamondbacks a derota Colorado Rockies ku skor di 8-7
- Kansas City Royals a gana Seattle Mariners ku skor di 8-2
- San Diego Padres a pèrdè di San Francisco Giants ku skor di 6-0
Partidónan di Liga Grandi pa awe:
- Chicago White Sox kontra Detroit Tigers
- Baltimore Orioles kontra Boston Red Sox
- Oakland Athletics kontra Texas Rangers
- New York Mets kontra Milwaukee Brewers
- Los Angeles Dodgers kontra Chicago Cubs
- Arizona Diamondbacks kontra Colorado Rockies
- San Diego Padres kontra San Francisco Giants
- Atlanta Braves kontra Washington Nationals
- Cincinnati Reds kontra Pittsburgh Pirates
- St. Louis Cardinals kontra Miami Marlins
- New York Yankees kontra Houston Astros
Breve:
Tripel A
- Sharlon Schoop a konektá 1 doblete den 5 turno na bate ku 2 kareda empuha pa Norfolk Tides. Sharlon tin un promedio di .182
- Chris Garia no a konektá hit den 3 turno na bate ku 1 base por bola i 1 base roba pa Round Rock Express. Chris tin un promedio di .154
- Yurendell de Caster no a konektá hit den 3 turno na bate den e promé partido di Piratas de Campeche. Den e di dos partido Yurendell a konektá 2 hit den 3 turno na bate ku 1 kareda anotá. Yurendell tin un promedio di .333
Dòbel A
- Jonathan Schoop a konektá 1 honron den 4 turno na bate ku 1 kareda anotá i 2 empuha pa Bowie Baysox. Jonathan tin un promedio di .263
Klase A
- Sherman Lacrus a konektá 1 hit den 3 turno na bate ku 1 base por bola pa Spokane Indians. Sherman tin un promedio di .438
- Ademar Rifaela no a konektá hit den 4 turno na bate pa Aberdeen IronBirds. Ademar tin un promedio di .235
Liga di Nobato
- Jonathan Martijn a konektá 1 hit den 2 turno na bate ku 1 base por bola pa Billings Mustangs. Jonathan tin un promedio di .200
- Kevin Josephina a konektá 1 hit den 2 turno na bate ku 1 base roba pa GCL Braves. Kevin tin un promedio di .182
- Terrence Josephina a konektá 2 hit den 5 turno na bate ku 1 kareda anotá i otro empuha pa DSL Braves. Terrence tin un promedio di .231
- Sander Boeldak a konektá 2 hit for di kua 1 doblete ku 2 kareda anotá i 3 kareda empuha pa DSL Braves. Sander tin un promedio di .262
- Chris Pieters no a konektá hit den 3 turno na bate ku 1 base por bola i 1 kareda empuha pa DSL Cubs. Chris tin un promedio di .197
- Rochendrick Alexander a konektá 1 doblete den 4 turno na bate ku 1 base por bola, 1 kareda anotá i otro empuha pa DSL Orioles. Rochendrick tin un promedio di .080
- Rachid Engelhardt no a konekta hit den 3 turno na bate ku 2 base por bola, 1 base roba i 2 kareda anota pa DSL Orioles. Rachid tin un promedio di .243
- Raysheandall Michel a konekta 1 hit den 5 turno na bate ku 2 kareda empuha pa DSL Braves. Raysheandall tin un promedio di .370
Liga Independiente
- Curt smith a konektá 2 hit for di kua 1 honron den 5 turno na bate ku 2 kareda anotá i 2 empuha pa Lincoln Saltdogs. Curt tin un promedio di .247


text:
Specialmente pa e temporada di luna di October nos ta bay presenta algun receta di pampuna pa por ehempel un BBQ, como un snack delicioso of pa Halloween.
Purba e muffins nan aki cu ta masha facil pa traha cu un sabor di cinnamon y spice.
Naturalmente nos por traha e muffins nan aki tambe ki ora cu ta pa saborea y comparti cu famia y amigonan.
Keda pendiente!
Preparacion y tempo pa cushina:
Preparacion:15 minuut
Pa cushina:15 minuut
Easy
Pa 12 persona
Por Freez e tambe
Nutricion pa porcion:
Caloria 219
Vet 10 gram
Carbs 28 gram
Sucu 13 gram
Fibra 2 gram
Protein 4 gram
Salo 0 gram
Ingredientenan:
225 gram di hariña regular of esun di bo escogencia (sea ta volkoren, spelt etc)
2 cuchara grandi di baking powder
1 cuchara grandi di ground cinnamon (of 2 cuchara chikito di pumpkin spice)
100 gram di caster sugar (extra fini)
50 gram sucu bruin lite
200 gram di pampuna puree (di bleki of traha na cas mes)
2 webo grandi
125 gram di manteca lite salt moli
Metodo
Paso 1
Keinta e forno na 200C/180C fan/gas 6.
Yena e cupnan den un plancha di horna di 12 muffin.
Mezcla e hariña, baking powder, cinnamon y tur dos sucu huntoi den un bowl grandi .
Kibra e pidanan grandi di e sucu bruin cu bo dedenan.
Paso 2
Klop e puree di pampuna cu e webonan den un comchi.
Despues agrega esaki hunto cu e otro ingredientenan y tambe cu e manteca gesmelt.
Klop tur cos pa 1 pa 2 minuut cu un mixer di man te ora cu tur cos ta bon mezcla.
Paso 3
Horna pa 15 minuut te ora nan reis y haya un color oro cu un palo di sate por check si e muffins nan ta cla, e mester sali limpi y sin hariña na dje laga nan fria completamente.
Nan por wanta fresco pa 3 dia den un container bon sera cu su tapa.
Disfruta di e Muffins nan di Pampuna !


text:
ORANJESTAD – Polis di Aruba ta bai pone kòntròl mas severo riba muchanan den outo. Mayoria biaha ta pone nan sinta dilanti òf para mei mei di e stulnan di dilanti.
Motibu pa e kòntròl mas intensivo aki ta komienso di aña eskolar i e kantidat di aksidente, kaminda muchanan ku ta den outo ta enbolbí den e aksidentenan.
Konforme lei mucha bou di djesdos aña mester sinta patras i mester tin faha di seguridat bistí. Muchanan mas chikitu asta mester ta den un ‘kinderzitje’. Esei ta sosodé masha poko i uso di faha di seguridat sigur ta un problema.


text:
NOS SELEKSHON NASHONAL FEMENINO U-17 LO PARTISIPÁ NA 2 PARTIDO AMISTOSO NA ARUBA WIKÈNT BINIDERO!
NOS SELEKSHON NASHONAL FEMENINO U-17 LO PARTISIPÁ NA 2 PARTIDO AMISTOSO NA ARUBA WIKÈNT BINIDERO!
Riba invitashon di nos ‘hermana isla’ Aruba, nos selekshon femenino kategoria U-17 lo biaha pa Aruba djabièrnè, 8 di yüli 2022 pa partisipá na 2 partido amistoso. Esaki den kuadro di Aruba su partisipashon na e CONCACAF Girl’s U-15 Championship. Nos selekshon femenino U-17 a aseptá e invitashon aki ku lo fungi komo práktika pa tantu Aruba su selekshon U-15 komo nos selekshon U-17 pa nos kompromisonan den futuro.
E promé partido lo tuma lugá djasabra 9 di yüli 8’or di anochi miéntras e segundo partido lo tuma lugá 10 di yüli 3’or di atardi. Ámbos partido lo ta den Centro Deportivo Guillermo Prospero Trinidad aya na Aruba. Despues di e partidonan aki nos selekson lo regresá djaluna 11 di yüli 2022 repartí den 2 grupo.
Nos selekshon femenino kategoria U-17 ya tin algun dia ta prepará pa nan partidonan i un grupo di 18 hungadó ta forma parti di nos selekshon.
E selekshon ta wòrdu dirigí pa Sr. Heinrich Roojer ku ta wòrdu asistí pa Sra. Sterre Noordhoek komo asistente tékniko. Sra. Denice Linger Berggraaf ta e masahista miéntras Sra. Nadine Carolina ta esun enkargá ku e materialnan di nos selekshon.
E hefe di delegashon ta Sra. Fabi Constansia, miembro di direktiva di FFK.
E siguiente hungadónan ta forma parti di e selekshon ku lo bai Aruba;
- Rushaviana Petronilia (Jong Holland)
- Charnainelys Andrea (Vesta)
- Julainy Fanijten Thielman (Wishi Marchena)
- Gervionna Martina (Jong Colombia)
- Raëngely Keller (Excellence School)
- Queen-Jelly Alexandre (Vesta)
- Gionella Calvenhoven (Vesta)
- Soerianieh Nucatia (Excellence School)
- Kaaisha Constansia (Excellence School)
- Queennaily Geertruida (Jong Holland)
- Caelyn Hodge (Excellence School)
- Lisa Pasman (Excellence School)
- Siegiantely Constancia (Jong Colombia)
- Emily Pulido Baloa (Excellence School)
- Rigeandra Jansen (Hubentut Fortuna)
- Zyanne Bariento Matinez (Excellence School)
- Roshanthely Coffi (Jong Holland)
- Kimberly Olaria (Excellence School)
Preparashonnan ta kanando den ful swing pa nos damanan ku lo biaha próksimamente pa Aruba pa 2 kompromiso amistoso.


text:
Partisipá komo persona individual
Partisipá individual òf ku bo amigunan òf bo famia
Komo persona partikular tambe bo por partisipá den BON DOET. Sea ku bo ta bini bo so, ku amigu òf ku henter bo famia, semper tin djòpnan ku boso por hasi. Pensa por ehèmpel riba un limpiesa riba un playa, òf bai yuda un kresh pa dal tur e ko’i hunga nan un bon labá. Tin kos pa tur hende hasi. Rònt Boneiru tin trabou pa hasi i tur kaminda mester di boluntario. Buska un djòp ku ta parse bo bon riba e website i inskribí!
Partisipá komo grupo
Ora hopi hende ta uní forsa, trabou ta kana lihé. Dikon no partisipá komo grupo? Reuní bo famia, bo koleganan, miembronan di bo klup òf bo klas i skohe un trabou boluntario pa boso hasi. Esei ta un bon manera pa hasi un bon obra huntu.
Pone bo nòmber òf logo
Si bo ke yuda komo grupo òf kompania, bo por pone nòmber òf logo di bo grupo ora di inskribí. Asina bo por promové e kompromiso di bo empresa, klup di deporte, skol òf klup di servisio na un manera fásil.
Kon bo por partisipá?
Por haña djòpnan riba e wepsait i for di febrüari por kuminsa buska un djòp kaba ku ta kuadra ku bo idea di BON DOET. Klek riba e kònòpi “buska un djòp” i por mira ku tin un kantidat di bon djòpnan na Boneiru ku mester di hende pa hasi nan. Ora bo skohe unu, mesora bo por inskribí òf buska kontakto ku e organisashon pa mas informashon.
Bo ke mas informashon?
Bo tin pregunta òf bo ke sa mas? Ku plaser nos ta yuda bo. Manda un mail na bondoetteam@gmail.com of yama e team di BON DOET libremente na +599 785 4306.


text:
Un di e metanan pa cual mi a drenta politica ta pa fortifica y aporta na e structura di control di Parlamento y Gobierno. Aña pasa 2021 nos a logra pasa e Ley di Screening pa Ministers, cual ley ta hopi mas rigoroso cu e ley di screening di antes. Sinembargo ora nos wak e leynan cu mester protege e integridad y transparencia di Parlamento, esaki tin varios “buraco” ainda cu awe ta causa daño serio na nos pais y imagen di nos organo di mas halto.
Naturalmente e caso di Benny Sevinger a habri wowo di pueblo y hopi hende ta cuestiona con por ta posibel cu un sospechoso por wordo eligi y por sinta ainda den nos Parlamento. Esaki ta causando un daño enorme na nos imagen internacional, esta cerca otro paisnan cu ta nos aliadonan. Esaki sigur no ta loke nos kier pa Aruba ta conoci pe. Ta pa e motibo aki tambe mi a cuminsa cu un iniciativa nobo pa forma un “bijzondere commissie” den Parlamento, pa conhuntamente cu coleganan cambia leynan, brainstorm y discuti cual ta e mihor forma di proceder pa hinca e ley di integridad pa Parlamento den otro.
Aunke e lucha pa intergridad y transparencia den Parlamento mester ta e lucha di cada Parlamentario, esaki no ta e caso di oposicion. No tin ningun iniciativa, plan ni intencion di fraccionan di oposicion pa uni na e lucha pa integridad den Parlamento ni pa resolve e caso aki cu ta haciendo daño na nos credibilidad den pueblo. Estadisticanan di e rapport di CBA, “Rapport Encuesta Corupcion 2020,” ta mustra cu 71% di nos pueblo no ta confia politiconan. Sigur ora nos ta wak e postura di coleganan den oposicion, esaki ta alimenta e pensamento y sentimento di desconfiansa cu ta reina den pueblo. E rapport di CBA riba pagina 5 ta sigui bisa; “Pueblo ta pensa cu politiconan no tin e boluntad real pa bringa corupcion, pasobra probablemente nan por ta beneficiando di esaki.”
Ora nos a wordo huramenta como parlamentarionan di pais Aruba, nos a promete of huramenta cu nos lo sirbi pueblo cu “eer en geweten,” esta, cu “honor y consenshi.” Lamentablemente mirando e casonan multiple di corupcion den AVP, sospechosonan sinta den Parlamento, e gañamento y manipulacion constatemente di oposicion den prensa y e cero interes di oposicion pa produci iniciativanan real pa sigura integridad den Parlamento, ta demostra cu nan no tin ni “eer” ni “geweten mas!” Un situacion lamentabel, pero cu alaves ta un motivacion pa mi traha duro pa caba di establece e comision special di Integridad pa Parlamento y cuminsa pone presion pa garantisa cu nos Parlamento por ta integro atrobe den futuro!
Si pueblo desea mas informacion di e articulo aki, contact mi na tel: 528-4639 of email mi na: marco.berlis@parlamento.aw / Bo parlamentario y sirbidor di pueblo na bo ordo semper!


text:
De SGR-Groep
De Stichting voor Gehandicapten- en Revalidatiezorg (De SGR-Groep) a lanta na yanüari 2004 dor di integrashon di e tempu ei Stichting Zorg voor Verstandelijk Gehandicapten i Mgr. P.I. Verriet Revalidatie- en Wooncentrum. Dor di e unifikashon di e dos institutonan di mas grandi, di e tempu ei, ku tabata brinda kuido na personanan desabilitá i kuido di revalidashon na Kòrsou, a bira posibel pa alsa e kalidat di kuido na un nivel mas profeshonal. Tin mas o ménos 600 persona ta traha na De SGR-Groep, repartí na e lokalidatnan na Emmastad, Salsbachweg i e diferente fasilidatnan eksterno di Bibienda i Pasadia ku tambe ta forma parti di De SGR-Groep. De SGR-Groep ta miembro di SFZ (Sichting Federatie Zorginstellingen Nederlandse Antillen).
Kalidat di kuido
De SGR-Groep ta traha den estrecho koperashon ku diferente instituto di kuido renombrá na Hulanda pa por brinda tantu e produktonan di kuido, komo e servisionan di asistensia. Pa garantisá profeshonalismo di su personal, tur trahadó ta haña oportunidat amplio pa sigui desaroyá nan konosementu i talentonan pa medio di kursonan i estudionan.
Sekshon Konhunto ("Overkoepelende deel")
Bou di e Sekshon Konhunto di De SGR-Groep ta kai Direktiva/ Hunta di Direktiva, Staf di sosten di maneho, Sekretariado i Departamentu di Rekurso Humano, Komunikashon & Relashonnan Públiko, Facilities & Real Estate, Finansa & Kontrol i ICT. Huntu e departamentunan aki ta dediká nan mes na fasilitá funshonamentu di e fundashonnan Fundashon Verriet, Revalidatiecentrum i Curacao Orthotics & Prosthetics. Maneho di e edifisionan di De SGR-Groep ta den man di Stichting Beheer Gebouwen.
Den un struktura di organisashon konhunto De SGR ta organisá servisionan di asistensia pa 4 fundashon en total. Banda di Stichting Beheer Gebouwen tin tres fundashon mas ku ta perkurá pa duna forma na e produkto di kuido:
Fundashon Verriet ta brinda fasilidat di bibienda, pasadia i posibilidat pa estadia na kasi 500 persona ku tin un desabilidat físiko i/o mental. Banda di esaki nos tim di trahadó ta pone nan ekspertisio médiko, di siensia di komportashon i paramédiko diariamente na disposishon pa asistí nos klientenan.
Stichting Revalidatiecentrum Curaçao ta brinda kuido i guia spesialisá na adultonan i muchanan ku tin un desabilidat pa motibu di un malesa, aksidente òf un enfermedat for di nasementu.
Curaçao Orthotics & Prosthetics (COP) ta proveé den e nesesidat di medionan ortopédiko i kuido podoterapeútiko pa mehorá postura i moveshon.
De Stichting voor Gehandicapten- en Revalidatiezorg (De SGR-Groep) originated in January 2004 as a result of the integration of the former Stichting Zorg voor Verstandelijk Gehandicapten en het Mgr. P.I. Verriet Revalidatie- en Wooncentrum. By combining the two largest disability and rehabilitation providers on Curaçao, it became possible to raise the quality of care to an increasingly professional level. De SGR-Groep employs about 600 people, spread across the Emmastad, Salsbachweg locations and the various outdoor facilities of the Living and Day Care departments. De SGR-Groep is a member of the SFZ (Stichting Federatie Zorginstellingen Nederlandse Antillen).
Quality of care
De SGR-Groep works closely with the health care product and support services, together with several renowned healthcare institutions in the Netherlands. To ensure the professionalism of the staff, every employee gets the opportunity to further develop his knowledge and talents through courses and training.
Umbrella organization
As part of the operations of De SGR-Groep, the Board of Directors, a policy-supporting staff bureau, the secretariat and departments Human Resources, PR & Communication, Facilities & Real Estate, Finance & Control and ICT are located. Together they give support to the foundations Fundashon Verriet, Revalidatiecentrum and Curaçao Orthotics & Prosthetic. Stichting Beheer Gebouwen is responsible for the management of the buildings of De SGR-Groep.
Within a holding structure, this umbrella organization provides support services for a total of four foundations. In addition to the Stichting Beheer Gebouwen there are three foundations that are designed to offer care:
Fundashon Verriet offers residential facilities, day-care and lodging facilities for around 500 people with physical and / or mental disabilities. In addition, a team of staff provides daily medical, behavioral and paramedical expertise to support care providers.
2. Stichting Revalidatiecentrum Curaçao
Stichting Revalidatiecentrum Curaçao provides specialist treatment and guidance to adults and children who are physically restricted due to illness, accident or congenital disease.
3. Curaçao Orthotics & Prosthetics
Curaçao Orthotics & Prosthetics (COP) provides the need for orthopedic tools and podotherapeutic care to improve posture and movement.


text:
KRALENDIJK – Rudsel N. a presentá dilanti hues pa tratamentu di su kaso. Hues G. Edelenbos a puntra akusado tokante reibeweis i e akusado a konta ku e tabata kore for di 2016 sin reibeweis, debí ku el a pèrdè su reibeweis. Hues Edelenbos: ”Bo a dal e dama 3 bia fuerte den outo na su kara, tur esaki den presensia di e yu, kende tambe tabata den outo,” hues a bisa e akusado. Rudsel a konta ku el a yega kas poko lat i a haña su señora ta ‘app’ ku un persona i e ta gaña ku no ta nada malu. E ta bèl e persona pa bin serka dje i diferente kos mas.
”Abo tabatin pa un temporada largu otro muhé, dikon bo señora no por tin un amigu?” hues a puntra akusado.
E akusado a bisa hues debí ku e situashon no tabata bai bon, mi a buska un otro persona. No ta mi manera pa ta den relashon amoroso ku mas ku un muhé na mes momentu. Mi no a bisa e señora mes. Ta un otro persona mi a bisa, tipo di muhé asina mester mata nan. Kos a sali poko for di man i mi no por a dominá mi mes i mi a dal’é, akusado a konta.
Hues a kont’é ku loke el a hasi ta fastioso sigur den bista di mucha. Esaki ta nifiká hopi serka e mucha, esta e parti sentimental. Hues: ”Bo no mag dal un dama nunka. Si bo ta kere òf ta sigur ku bo señora tin un otro hòmber, bo tin ku bai lag’é i no gòlpi’é. Bo a mara kabuya na su garganta ku mal intenshon”, hues a bisa e akusado. E akusado a bisa hues e kosnan ku testigu i e dama a konta no ta bèrdat. “No ta tur loke nan a konta ta bèrdat. Mi a mar’é na su garganta ku kabuya i momentu el a bai for di dje pa algun minüt, mi a pone na suela i kita e kabuya, akusado a konta. Hues a bis’é kon ta posibel tur hende ta gaña i abo so ta bisa bèrdat? Hues a menshoná diferente kos mas ku a sosodé den e kaso. Akusado a bisa hues ku semper e tabata ke tin un muhé ku ta mama di tur yunan ku mi tin sinembargo momentu e muhénan ripara mi ta un persona trankilo, nan ta probechá i asina kosnan a sali for di man, akusado a konta den sala di korte. Hues a menshoná ku e ta dikta sentensia di e kaso 20 di febrüari 2020.


text:
Pronostico di tempo ta indica cu diasabra anochi, shelo lo ta levemente te parcialmente te nubla y generalmente seco den...Read more
Pronostico di tempo compila ta indica cu tempo diabierna anochi lo ta levemente te parcialmente te nubla y generalmente seco....Read more
Pronostico di tempo ta indica cu tempo diahuebs anochi lo ta levemente te parcialmente te nubla y generalmente seco. Den...Read more
Pronostico di tempo ta indica cu diaranson anochi tempo lo ta levemente te parcialmente nubla y generalmente seco den marduga....Read more
Pronostico di tempo pa dialuna anochi ta indica cu tempo lo ta levemente te parcialmente te nubla y generalmente seco...Read more
Pronostico di tempo ta indica cu diadomingo anochi, tempo lo ta levemente te parcialmente nubla y generalmente seco, den marduga...Read more
Pronostico di tempo ta indica cu diabierna anochi e tempo lo ta parcialmente te hopi nubla cu un awasero den...Read more
Pronostico di tempo ta indica cu diahuebs anochi e tempo lo ta levemente te parcialmente nubla cu un awasero pasahero...Read more
Pronostico di tempo ta indica cu diaranson anochi tempo lo ta levemente te parcialmente nubla cu chens pa un awasero...Read more
Pronostico di tempo ta indica cu diadomingo anochi, shelo lo ta levemente te parcialmente nubla y seco den marduga y...Read more
Pronostico di tempo ta indica cu diabierna anochi tempo lo ta levemente te parcialmente nubla cu un awasero pasahero den...Read more
Pronostico di tempo ta indica cu diahuebs anochi e tempo lo ta levemente te parcialmente nubla cu un awasero pasahero...Read more
Pronostico di tempo ta indica cu tempo diaranson anochi lo ta levemente te parcialmente nubla y generalmente seco. Den mardugay...Read more
Pronostico di tempo ta mustra cu diamars anochi tempo lo ta levemente te parcialmente nubla y generalmente seco den marduga...Read more
Pronostico di tempo ta indica cu dialuna anochi e tempo lo ta levemente te parcialmente nubla y generalmente seco. Den...Read more
Pronostico di tempo ta indica cu diadomingo anochi e tempo lo ta parcialmente nubla y generalmente seco. Den marduga y...Read more
Meteo Aruba ta sigui vigila e sitio di e actividadnan di temblor cu tin riba lama pariba di Aruba mas...Read more
Pronostico di tempo ta indica cu diabierna anochi tempo lo ta parcialmente nubla y generalmente seco den marduga y diasabra...Read more
Segun informacion preliminar di Meteo, a keda registra un temblor di magnitud di 5.5 riba e escala MW cu a...Read more
egun informacion extraoficial cu nos a caba di ricibi, Aruba a sinti un temblor di 5.3 riba escala di Richter,...Read more


text:
KIKO TA E DERECHI DI MI WELA?
Pregunta: Señora mi wela tin años ta hür un tienda serka un señora, mi a lanta mucha mirando mi wela ta bende kos ku mucha di skol den e tiendesita ei. Mi wela a manda nos skol, kumpra outo i asta traha su kas foi di su negoshi di bende kos. E doño di e edifisio ta un señora estranhero ku a naturalisá i e ku mi wela a biba manera bon amiga ku otro. Un aña pasa e doño di e tiendesita a bin na fayesé, e no a kasa nunka i no tin yu tampoko. Ta un subrina di dje a bin foi Londres parse ku eta e señora su úniko heredero. Awor e subrina aki no ke sigui ku hürmentu pasó e no ta biba aki i ke pone e tiendesita na benta. E loke ami ke sa kiko ta e derechi di mi wela?
Danki pa e pregunta i laga nos ban wak kiko lei ta stipulá tokante di e tema aki. Laga mi kuminsá na bisa ku e solo hecho ku e hürdó a bin na fayesé no ta kambia nada na e kontrakt di hür. Ku otro palabra bowelita por sigui hasi su negoshi trankil. Awor si esun kuta heredero ke bende e edifisio, mester informá kuantu e ke bende e edifisio, i kisas bo welita ke kumpr’é. Si esei no ta e kaso otro hende ku ta interesá lo ke kumpr’é esei ta trese kune ku hürdó mester atendé ku e persona ei pasó ta e a bira doño di e edifisio. E kumpradó ni e heredero no ta bira doño di e kontenido di e tiendesita.
Tene na kuenta si ku e doño nobo, si akaso e tin otro planes ku e edifisio e por aplika e asina yamá beeindigingsclausule (klousulá di terminashon) di e kontrakt. Mester analisá kiko a konbení den e kontrakt.
Pues ya bo sa,ta bon pa tuma kontakto ku un Notario pa investigá si tin tèstament i si enbèrdat e persona ta famia i heredero di e doño di e edfisio. Tambe bo mes por akudí na testamentenregister(registro di tèstament). Informá bo mes asina bo por yuda bo welita ku e kaso aki. Semper por buska un situashon neutral pa asina evitá pèrdida di tempu, sèn i diskushon sin ta nesesario.
Sigui hasi bon i e resultadó ta pa bo i tur esnan rondó di bo.


text:
J.E. Irausquin Boulevard, Palm beach.
Diasabra den careda di 10:15 di anochi, presencia di polis y ambulance a wordo pidi cu urgencia pa un homber cu banda di e bushalte dilanti Paseo Herencia, lo a wordo gedal cu un pida bloki di cement, e homber lo tabata herida.
Na e sitio nos a bin compronde cu tabata trata di un grupo di tres persona eybanda anto un homber a tabata papia su so y haci cosnan straño, un persona a puntre si e ta droga, e guy kier a bringa cu e persona y su amigonan a wante, pero e la los coy un pida bloki di cement dal e homber den su cabes. Di eynan esun cu a dal y esnan cu tawata cu ne a core bay di e sitio prome polis yega.
Mesora hendenan den vecindario a avisa polis y tambe lo pidi pa ambulance, mirando cu e homber tawata ariba suela despues di a ricibi e golpi di e bloki.
E homber herida tabata sinti’e hopi marea, personal di ambulance a trat’e na e sitio y despues a transporte pa hospital. Polis a core rond busca e hoben cu lo a dal e homber, pero no a topa cu ni cu ne of su amigonan.


text:
Mi a tuma off un par siman pa pensa kico ta pone mi sinti mi ful bon y oke cu mi mes. Un proceso di busca, para keto, keda den silencio, pensa, no pensa…sinti, no sinti…
Sinti kico? Combersa cu hende… hasi nada… puntra opinion. Pero eigenlijk pakico? Generalmente mi ta hasi toch loke ta sinti miho.
Ta laat den madruga. Mal tempo ta cuminsa bati pafo, strena y lamper. Mi ta sinti mescos cu shelo ta habri pa pone mi sinti cu porfin mi a jega (un biaha mas) na e conclushon cu e unico sentido di bida ta pa bin aki na mundo pa pasa un experencia. Un experencia kico ta nifica pa ta na bida, pa TIN bida. Tur e cosnan grandi y importante cu mi kier a hasi con hopi balor di berdad nan lo tin? Hende ta scoge cada un su destino toch. Esey ta conta pa ami tambe. Hende cu conoce mi bon ta bisa mi cu semper mi ta dirigi mi accionnan riba otro hende y no riba mi mes. Mi ta pensa mucho riba otro hende…nan ta haja cu un dia mester jega pa mi cuminsa pensa mas riba mi mes. Berdad? Kico ta mi felicidad personal?
Busca felicidad segun mi ta nos meta principal den bida. Tur hende ta busc’e. Pero podise esey ta e meta di bida? Djis busca? Djis experencia e buskeda, e caminda… manera e muchanan chikito cu ta cana y ta paga tino na cada detaye chikito… Poco poco sinja pone orden den bida y sigi cana e caminda… Discubri nos talento y hasi algo cune, sin duna mucho atencion na ajera ni majan… biba awe… pasobra toch nos sa cu bida ta djis pa tin e experencia kico e ta pa ta na bida. Mescos cu e mucha chikito, djis sinja, sin husga. Pordona e dolor y aprecia e momentonan felis. Podise no tin bon, ni malo, solamente momentonan. Y un dia shelo ta bira trankil atrobe y lo tin pas den bida di cada hende…
Ta bay pa mi topa e esencia di mi ser y sa cu tur cos ta bon… mescos cu e muchanan chikito. Nan ta djis cana y explora… danki bida pa e momentonan… e biahe di amor di berdad a cuminsa… e ta den mi…


text:
Linea di comunicacion habri entre Noord y Zuid Correa
DESPUES DI MAS CU DOS ANJA, NOORD COREA TA HABRI E LINJA DI COMUNICACION CU ZUID CORREA. TA TRATA AKI DI E UNICO COMUNICACION ENTRE E DOS PAISNAN CU PA DOS ANJA LARGO TAWATA CORTA. UN HECHO CU TA MARCA UN ADELANTO PA ALIVIA E TENSIONANAN ENTRE E GOBIERNONAN. E ANUNCIO DI PYIONG YANG RECIENTEMENTE TA CORESPONDE NA E DECLARACIONNAN CU KIM YUNG UN A HACI DEN SU DISCURSO DI ANJA NOBO. REPRESENTANTENAN DI E REGIMEN DI NOORD KOREA A DECLARA CU A USA UN LINJA DI TELEFON UBICA NA E FRONTERA PA CONTACT E PARTI ZUID DI KOREA PA PROME BIAHA DESDE FEBRUARI 2016. PYIONG YANG A LAGA SERA E LINJA AKI POCO TEMPO PASA DOOR CU NOORD KOREA NO KIER CUMPLI CU E ACUERDO PA STOP E TESTNAN DI E ARMANAN NUCLEAR. TA NA MOMENTO CU SEOUL A PIDI PA UN REUNION PA TRATA E POSIBEL PARTICIPACION DI PYIONG YANG NA E WEGANAN OLIMPICO, KIM YUNG UN LO A CAMBIA DI IDEA. SI E REUNION AKI TUMA LUGAR, E LO TA E PROMER REUNION DEN MAS CU DOS ANJA ENRTE E DOS PAISNAN CU TA DEN GUERRA CU OTRO PA MAS CU 65 ANJA.


text:
Pintor di mil i un kampaña
Roy Wanga, yu di Buchi i Otilia, ta un pintor di mil i un kampaña. E ta spesialisá den pintamentu di letrero pa negoshi. Aki...
Pueblo a akudí masalmante na manifestashon
KRALENDIJK — Minister Ronald Plasterk (BZK) a sali na kareda for di Passangrahan ayera mèrdia, evitando asina konfrontashon ku un grupo basta grandi di hende...
Clarita Silberie a alkansá 80 aña
Siman pasá famia i personal di Vila Antonia a selebrá kumpleaño di Clarita Silberie na su kas. Clarita a yega 80 aña di edat....
Premiashon 13 edishon di Prokids 2017
KRALENDIJK—Djadumingu último den oranan tempran di anochi tabatin e premiashon di e di 13 edishon di ProKids 2017 ku a tuma lugá den bahia...
Drechadónan di kabei a topa
Corrine Ellis, Dolcey Maury i Linguenda Evertsz (di robes pa drechi riba e foto), konosido drechadónan di kabei, a topa resientemente. Anke ku nan...
Partido Demokrat a kumpli 63 aña di eksistensia
KRALENDIJK — Dia 10 di ougùstùs 2017, Partido Demokrátiko Boneriano a kumpli 63 aña di eksistensia. Manera kustumbrá, tabatin un seremonia na busto di...
Hopi atenshon pa ‘Luna Yen’
E aktividat di ‘Luna yen’ tabata e siman aki kant’i laman na Playa Pabou. Tabatin un bon asistensia atrobe. Diferente persona a riska bini...
Yùfrou Carmita a selebrá su kumpleaño
Djaluna mainta en konekshon ku e plan di fakansi di Cocari ku e tema ‘Telekomunikashon’, TCB a bin duna un presentashon di nos isla...
Strategia pa formulá manifestashon
KRALENDIJK — Djamars tardi un grupo di persona preokupá ku e desaroyo no korekto ku Boneiru ta pasando aden for 2010, a reuní na...
Mas buelo di TUI pa Boneiru
KRALENDIJK — TUI Fly ta bai bula mas bia durante e temporada di wenter entre Schiphol i Boneiru.


text:
Promé di yüli 2021, a formulá e Lei di Prevenshon di Labamentu di Plaka i Finansiamentu di Terorismo BES (Wwft BES) mas kla. Riba 13 di òktober, durante un seminario di un dia, a para ketu riba e importansia di e reglanan aki i kambionan mas importante. Gezaghèber Rijna a inougurá e dia, kaminda un grupo grandi di empresario i representantenan di kompanianan tabata presente.
Un instrumento importante pa e prevenshon di labamentu di plaka i finansiamentu di terorismo na Boneiru, Sint Eustatius i Saba (Hulanda Karibense), ta e Lei di prevenshon di Labamentu di Plaka i Finansiamentu di Terorismo BES (Wwft BES). Ku Wwft BES, gobièrnu ke prevení i kombatí labamentu di plaka, finansiamentu di terorismo, froude, korupshon i otro delitonan finansiero i ekonómiko.
Representantenan di De Nederlandse Bank, De Autoriteit Financiële Markten, Bureau Toezicht Wwft, Financial Intelligence Unit Nederland(FIU-NL)) i e dekano di Orde van Advocaten van Den Haag ta na Boneiru e siman aki pa splika e reglanan estrikto.
E reglanan den WWFT BES entre otro ta importante pa negoshantenan di material di konstrukshon, empresarionan di propiedat inmóbil, bendedó di outo òf kompanianan ku ta duna servisio finansiero, manera banko i aseguradonan di seguro di bida. E reglanan ta yuda prevení ku yudansa di òf via un di e partidonan, plaka kriminal ta drenta e sistema finansiero òf ta finansiá terorismo.
Den su spich, Gezaghèber a pone énfasis riba e importansia pa kombatí labamentu di plaka i finansiamentu di terorismo. Labamentu di plaka i finansiamentu di terorismo ta representá un peliger serio pa ekonomia di un pais i por influensia e desaroyo ekonómiko. E falta di un régimen efisiente kontra labamentu di plaka por tin efektonan negativo pa tantu institushonnan nashonal komo komersio internashonal.
Pa un ekonomia salú i próspero pa Hulanda Karibense, ta importante pa prevení i kombatí labamentu di plaka. Mas informashon tokante e regla- i rekisitonan ku kompanianan na Boneiru mester kumpli kuné, por haña riba wèpsait di e supervisornan involukrá i FIU-Nederland.


text:
Publiká riba 06 Yüni 2022
WILLEMSTAD- Konsiderando e éksito di e aktividatnan di Marshe ku a tuma lugá Dia di Rei último, Konseho di Minister a bai di akuerdo pa krea e posibilidat pa organisá un konsepto similar riba Dia di Bandera i Dia di Kòrsou (10 di òktober) tambe. Ku esaki lo bini
oportunidat pa organisá eventonan di marshe den tur bario di Kòrsou tantu riba Dia di Bandera komo Dia di Kòrsou. E inisiativa pa amplia organisashon di eventonan similar tabata un petishon di Ministerio di Desaroyo Ekonómiko (MEO), pa krea oportunidat pa esun ku a kustumbrá di lora man sali i ofresé su produkto òf servisio na mas hende i asina enrikesé nos sektor di ekonomia kreativo.
Kontrali na e manera ku tabata organisá aktividatnan asin’akí ántes, partisipantenan no mester pidi un pèrmit individual mas pa por para bende produkto riba e selebrashonnan spesífiko aki. Tur partisipante ku ke para bende den kualke área/bario durante un di e selebrashonnan akí, mester tuma kontakto direktamente ku e persona/organisashon na enkargo di e aktividatnan den e área/bario en kuestion. E persona/organisashon akí na su turno ta hasi petishon pa tantu un pèrmit di evento (evenementenvergunning) komo un pèrmit kolektivo di ‘standplaats’ i ‘vent’ pa e fechanan aki, den kua ta menshoná tur esnan ku lo bai hasi uso di e área pa bende nan produktonan sea via un stènt òf di forma ambulante. Tene kuenta ku ámbos pèrmit den e kaso akí ta di karakter temporal i ta konta solamente pa e evento ku ta tuma lugá riba e fecha spesífiko. Pa kada aktividat mester hasi un petishon nobo. E organisadó por kobra e partisipante un kontribushon chikitu pa yuda kubri entre otro gastunan di stènt i promoshon di e evento.
Preparashonnan pa diferente evento riba Dia di Bandera ya a kuminsá tuma lugá, tantu den sentro di siudat komo den e diferente bario rònt Kòrsou. Den sentro di siudat ta bai tin evento organisá pa Ministerio di Enseñansa, Siensia, Kultura i Deporte (OWCS). Si akaso bo ta un persona interesá pa bende kos riba e dia akí durante kualke evento ku tin, por fabor tuma kontakto mas pronto posibel ku e organisadó di evento den e bario/área kaminda bo ta deseá di bende kos. Tur organisadó tin te ku djaluna, 13 di yüni 2022 pa entrega petishon pa pèrmitnan di tantu ‘standplaats’ komo ‘vènt’ na Lokèt di Pèrmit. Pa mas informashon tokante dokumentonan nesesario, tarifanan i informashon general tokante e pèrmitnan temporal di ‘standplaats’ i ‘vènt’, por tuma kontakto libremente ku Lokèt di Pèrmit na number di telefòn 434-1690 òf por manda un mail na intake.vergunningenloket@gobiernu.cw.


text:
Recientemente na Centro di Husticia na Santa Cruz a tuma luga entrega di, 25 aña ,30 aña y 35 aña di servicio y promocion na e agentenan policial como tambe personal administrativo. Famia, colega y amigo a bini hunto pa e momento special aki.
For di man di Altocomisario suplente Irma Gordon a haci entrega di promocion na e agentenan policial cu awor ta carga un rango mas halto. Ta trata aki di agentenan:
De Kort, Marc J. Agent 1ste klasse Brigadier
Pirela Soto, Alejandro Agent 1ste klasse Brigadier
Hoen, Raigel M.A. Agent 1ste klasse Brigadier
Richardson, Gislen M. Brigadier Brigadier 1ste klasse
Simmons, Jennyfer J.O Brigadier Brigadier 1ste klasse
Kelly, Ivan R. Brigadier 1ste klasse Hoofdagent
Charles, Pearl M. Hoofdagent 1ste klasse Onderinspecteur
Raphaela, Marlon P.N. Onderinspecteur Onderinspecteur 1ste klasse
Solognier, Rodney R. Onderinspecteur Onderinspecteur 1ste klasse
Parti di personal administrativo di Cuerpo Policial Aruba cu a haya promocion. Ta trata aki di:
Jansen, Gino R. Klerk 1ste klasse Hoofdklerk
Loke ta e parti di polisnan cu a celebra aña di servicio ta :
Halabi, Elias E.D. 25 aña di servicio den Cuerpo Policial Aruba
Winklaar, Atalo A. 35 aña di servicio den Cuerpo Policial Aruba
E parti administrativo cu a celebra aña di servicio ta :
Peterson, Caroline 30 aña di servicio
Pabien na cada colega promociona cu nan rango nobo. Esaki ta nifica cu e responsablidad ta bira mas grandi pero nos no tin e duda cu nos agentenan ta capas pa cualkier eventualidad. Na nos personal administrativo cu ta nos weso di lomba, masha masha pabien! Nos ta wak boso esfuerso y dedicacion den nos organisacion y nos ta aprecia esey. Na nos coleganan cu a cumpli 25 aña, 30 aña y 35 aña den Cuerpo Policial Aruba, danki pa e sosten, dedicacion, tempo y esfuerso cu a hiba boso asina leu den boso carera. Masha pabien. Pueblo di Aruba por ta orguyoso di boso!


text:
Nos a drenta e siman kaminda e revancha entre Miguel Cotto i Antonio Margarito ta bai tuma lugá. Esaki sigur lo bira un bon pelea. Un pelea kaminda Cotto ke mustra ku e la pèrdè den e promé pelea na 2008 kontra Margarito djis paso Margarito a usa wante yena ku geps.
Cotto a tuma e echo aki hopi na pechu bisando ku den e pelea ei Margarito a pone Cotto su salú na peliger. Di otro banda Margarito ke mustra ku e la gana Cotto simplemente paso e ta un mihó bòksdó i e echo ku e la gana no tin nada di haber ku akto nan froudulento.
Siguientemente bo por wak e promé pelea di Cotto kontra Margarito den su totalidat.


text:
Bao di e slogan ‘Ban Nabega Hunto’ (Let’s sail together), Aruba Regatta ta trece deporte, hende y naturalesa hunto pa prome biaha despues di un pausa di tres aña. The Aruba International Regatta lo tuma lugar dia 19, 20, y 21 di Augustus 2022. E fundacion su vision ta pa crea un plataforma cu ta conecta hende cu experiencianan tremendo di water sport, y regatta ta enfoca riba e comunidad di nabegadornan hoben, cu meta pa expande e siguiente generacion di nabegadornan riba nos isla.
The Regatta ta haya cu deporte ta hunga un rol hopi grandi den sigura un futuro sostenibel pa nos generacion actual y esnan cu ta bini. Conexion cu naturalesa ta loke ta yuda nos ta mas consciente di nos relacion cu e universo. Ora nos siña nabega, nos ta desaroya un respeto y deseo pa cuida nos lama, como embahadornan di e bunita mundo rond di nos.
Hopi sponsors y partners a haci Aruba International Regatta posibel, manera Aruba Tourism Authority, Parke National Arikok, Universidad di Aruba, Aruba Bank, ALBO ARUBA, Digicel, Bula, Bon Bini Cargo, Surfside Beach Bar, Romar Trading, Kukoo Kunuku, Varadero Aruba, DMM Deepwater Marine, Studio Advisory, and the Hilton Aruba Caribbean Resort & Casino.
Calender di eventonan
E opening event di Aruba International Regatta lo ta riba diabierna 19 di Augustus, na Universidad di Aruba hunto cu FPNA combersando riba e marine park. Caredanan ta planea pa diasabra 20 di Augustus y diadomingo 21 di Augustus, 2022.
Localidadnan
Dos dia emocionante di nabegacion y diversion ta planifica na tres localidad: Surfside Beach, Fisherman’s Huts anto e beach pabao di West Deck, cu lo host e siguinte caredanan:
1. Optimist Beginner, 2. Optimist Advanced, 3. SailQube, 4. F11, 5. Miniatuur Criollo, 6. Miniatuur Open 7. Sunfish, 8. Beachcat, 9. Windsurf Beginner, 10. Windsurf Advanced, 11. Kite Beginner, 12. Kite Advanced, 13. Yachts Open, 14. Yachts Pro, anto e cantidad di yatenan final lo wordo revela na comienso di e Regatta. Tur boto lo haci nan careda na Oranjestad su waterfront cual ta premira di bira algo spectacular.
Registracion
Tur capitan, crew, boluntario, sponsor, clubs, y cualkier persona interesa den Aruba International Regatta por registra riba e portal y haya tur informacion necesario via www.aruba-regatta.org, of email [email protected]
Trofeo Ernest ‘Ernie’ Kervel – Sunfish Class
Regatta ta orguyoso di por anuncia introduccion di trofeo EK pa sunfish class na honor di e homber cu a crea e base pa e deporte aki na Aruba, specialmente den sunfish class. E ganado di sunfish class lo ricibi e trofeo EK pa want’e te cu otro aña pa e siguiente Regatta. Ernie tabata presidente di ISCA entre 1983 pa 1984, un miembro di hopi tempo na ISCA World Council, y tambe un Lifetime Member di e Class, den honor di su liderazgo grandi. Kervel a maneha Sunfish Club Aruba, Aruba’s National Sunfish Class Association, pa hopi aña. Sunfish Club Aruba a host e Sunfish World Championship tres biaha: na 1974, 1980 y 1987.
Ricibiendo e titulo di Sunfish Club Aruba Member of Honor, Ernie tabata e motor tras di e organisacion di e eventonan di clase mundial aki. Mas cu 100 sunfish sailors for di varios parti di mundo a bishita Aruba cada bes.
Un di e caredanan lo wordo dedica na Capitan Mario Maduro, kende tabata na cabes di Mi Dushi pa hopi aña. El a fayece inesperadamente na Maart 2020, despues di a sirbi industria turistico y comunidad di nabegacion na Aruba cu hopi pasion pa henter su bida.
Limited Addition DAKINE surf hats cu logo di Regatta ta obtenibel, reserva esun di bo trempan.
Pa instruccionnan pa nabegacion y registracion: aruba-regatta.org of email riba [email protected]


text:
Description
Ortografia ta un kombenio pa skirbi un idioma na sierto manera. Esaki ta pa logra ku tur hende ta skirbi e idioma meskos, pa asina fasilitá lesamentu i skirbimentu di e idioma.
Meskos ku tur idioma, papiamentu tambe a konosé su lucha ortográfiko. Tabatin diferente komishon ku a trata na bini ku un ortografia di papiamentu.
Na aña 1976, gobièrnu di Kòrsou a aseptá e rekomendashon- i aseptashonnan ku a resultá den un ortografia Römer-Maduro-Jonis, ku ta esun ku nos a bin ta usa for di aña 1981 i ku na mart 1983 a sali publiká den e buki: Ortografia di Papiamentu.
Fuera di sierto modifikashon chikí, e ortografia ku FPI a usa den e buki akí ta esun ku gobièrnu di Kòrsou a aseptá na 1976 komo ortografia provisorio pa enseñansa i komunidat di Kòrsou, asistí pa e buki: Ortografia i Lista di palabra Papiamentu, Buki di Oro publiká na 2009.


text:
WILLEMSTAD — Preparashonnan ya a kuminsá pa loke ta trata e terser buèlta di Scotiabank Caribbean Cup.
Manera ya ta konosí, nos selekshon nashonal a klasifiká invikto pa e terser buèlta di Scotiabank Caribbean Cup na yüni último. Nos a kaba na kabes di nos pul i huntu ku Jamaica, Trinidat i Haiti nos ta forma e 4 kabesante nan di e pulnan. Nos pul, kual ta pul 4, ta konsistí di e siguiente paisnan; Antigua & Barbuda, Puerto Rico i Kòrsou.
Awor aki nos selekshon nashonal tin partidonan sumamente importante na kaminda durante e terser buèlta di e Scotiabank Caribbean Cup. Si nos sali number un di nos pul, nos lo klasifiká direktamente pa Gold Cup ku por wòrdu konsiderá manera Euro Cup òf Kopa Amerika pero pa Karibe, Norte i Sentro Amerika. E 3 mihó segundo finalistanan lo kompetí ku otro den luna di novèmber 2016 i e ganadó lo okupa e di 5 puesto, kual ta e último puesto pa un pais di Karibe klasifiká pa hunga un wega di deskite ku e pais ku sali di 5 luga de Sentro Amerika, pa un di nan ku por klasifiká pa Golden Cup. E final di Scotiabank Caribbean Cup lo tuma lugá na komienso di yüni 2017 (kalendario di FIFA). Gold Cup 2017 lo tuma lugá den luna di yüli na Merka i esaki ta un evento grandi ku lo konta ku kobertura mundial.
Nos selekshon ta tin su promé wega di training aya na Hulanda kontra e ekipo di Achilles’90 kual ta un ekipo ku ta militá den e divishon di honor di Hulanda. Nos selekshon bou di direkshon di nos entrenadó nobo, Remko Bicentini, a sa di gana e partido amistoso aki ku e skor di 1-0 ku gol anotá pa Gianluca Maria.
Djaluna 3 di òktober nos hungadónan residensiá aya na Hulanda lo yega Kòrsou p’asina djòin nos hungadónan lokal pa sigui ku e trainingnan i preparashonnan pa nos promé enkuentro di e terser buèlta di Scotiabank Caribbean Cup. E partido aki lo tuma lugá djarason 5 di òktober den Stadion Ergilio Hato 8’or di anochi i nos lo enfrentá Antigua & Barbuda. Djadumingu 9 di òktober nos selekshon lo sali pa Puero Rico kaminda dia 10, nan lo entrená pa dia 11 di òktober e segundo partido tuma lugá kontra e ekipo amfitrion, Puerto Rico.
Pronto karchinan pa e partido aki lo ta na benta i ta optenibel na FFK bou di ora di ofisina, Botika Mampuritu, Beep Beep, 4th of July Snèk na Barber, pòmp di gasolin Santa Maria i na tur filial di C-Post N.V.
E preisnan pa e diferente paketenan pa sekshonnan ta lo siguiente:
- VIP ta kosta Fl.250,- (konsumo inkluí);
- Bou di tribuna kubrí ta Fl.75,-
- Bou di tribuna kubrí parti Festival Center ta Fl.50,-
- Tribuna no kubrí ta Fl.25,-
- Den e sekshon di tribuna no kubrí mucha te ku 12 aña i 60+ ta paga Fl.15,-
Ahinda tin mas suèter di nos selekshon nashonal ku shal optenibel na FFK bou di ora di ofisna na balor di 35 ku 25 florin. Pasa buska di bo pa asina bo bin sostené i apoya nos hungadónan.
Tambe FFK kier anunsiá ku próksimamente lo tuma lugá aki na Kòrsou e Final di CFU pa Mundial di FIFA kategoria U-20. Esaki lo ta di 21 pa 30 di òktober i lo konta ku partisipashon di 8 pais. Mas detaye di e gran evento aki lo wòrdu anunsiá despues.
Reservá djarason 5 di òktober pa bo ta den Stadion Ergilio Hato komo e number 12 sosteniendo nos selekshon nashonal.


text:
Oranjestad-Awe 14 di juli ta un fecha riba cual nos ta recorda e di 16 aña di fayecimento di un gran politico/gobernante y dama ehemplar den nos comunidad, esta sra. Grace Heronimo-Bareño. Grace a nace na Aruba dia 22 di maart 1945. Na un edad hoben caba Grace a tuma e decision pa drenta arena politico y tabata na e eleccion di Eilandsraad di 1975 cu Grace Bareño – como e promer dama cu a yega di aparece riba lista di nos partido – den su promer salida a obtene 455 voto, cual ta un cantidad considerabel e tempo ey. Te cu e eleccion di 1989 Grace fielmente a aparece riba lista di MEP.
Grace tabata tambe e promer dama na Aruba cu a asumi e encargo di diputado di Teritorio Insular di Aruba. Durante di su trayectorio como gobernante Grace a dedica gran parti di su trabao den e area social y a percura specialmente pa esnan cu limitacion den comunidad ya cu den pasado como profesional su persona semper a traha incansablemente pa e grupo special aki, e.o. na Bibito Pin school na Piedra Plat. Grace tabata tambe miembro di Eilandsraad. Como politico activo Grace a lucha schouder cu schouder cu nos Libertador Betico Croes y tabata danki tambe na su perserverancia y contribucion valioso awe Aruba ta un pais liber den Reino Hulandes.
Como muestra di aprecio y reconocimento, MEP a duna e hala femenino di partido e nomber di Forza Femenino Grace. Su lealtad incondicional na su partido MEP y su stimacion pa Aruba lo keda semper wordo recorda.


text:
Algun dia pasa e gobierno di Reino Uni a pidi Netflix pa clasifica The Crown como ficcion, pa e espectadornan no asumi e episodionan como historico riba e famia real britanico. Mas den concreto, e secretario di cultura tabata kier pa inclui un aviso den e creditonan inicial informando cu ta trata solamente di un serie, y cu den niun caso por considera esaki como un documental.
Sin embargo, e plataforma di streaming a revela cu nan no tin intencion pa haci easaki, pasobra nan ta haya cu ta resulta innecesario. Semper nan a presenta The Crown como un drama, y nan ta sigur cu e usarionan ta compronde cu ta trata di ficcion basa extensamente riba e hechonan real.
E actriz Helena Bonham Carter, cu ta interpreta prinses Margaret den e ultimo dos temporadanan, a mustra hopi mas receptivo cu e mesun sugerencia, pasobra e ta considera cu e ta un responsabilidad moral di henter e ekipo di e serie, pa laga bon cla cu ta tratando di conta un historia.


text:
ORANJESTAD – Cortamento den salario di 12.,6% ta continua den 2021 por lo pronto, mescos cu den 2020.
Minister President Evelyn Wever-Croes hunto cu Ministernan Andin Bikker, Rudy Lampe y Glenbert Croes a reuni cu representantenan SADA, SEPA, SADA, TOPA y SIMAR.
Durante e reunion a toca varios tema di importancia pa e empleado publico.
Cortamento di salario cu 12.6%:
Minister President a indica cu basa riba e palabracionnan cu Hulanda, e cortamento di salario lo ta “te proximo aviso”, ‘ tot nadere orde’. Gobierno di Aruba ta depende awor di financiamento di Hulanda, y esaki ta un di e condicionnan pa e fiansanan. Tanten cu Aruba ta keda depende di presta placa na Hulanda, mester cumpli cu e condicionnan. A palabra cu lo sigui na mesa cu sindicatonan pa tene sindicato na altura di e desaroyonan. Minister President a indica cu no ta kere cu lo tin mas cortamento den salario, pues no mas cu e 12.6%.
Condicionnan di Hulanda, landspakket:
Gobernantenan a duna informacion riba e condicionnan cu Hulanda, y a contesta hopi pregunta di sindicatonan riba e landspakket. Varios di e temanan ainda mester wordo aclarea pa Hulanda, y Gobierno a compromete di lo keda den contacto cu sindicato pa duna mas informacion asina cu e informacion ta disponible.
Atraso den promocionnan di empleadonan publico:
Sindicatonan a indica cu lo kier delibera cu Gobierno riba promocionnan di empleadonan cu ta wardando pa un tempo caba. Minister President a splica cu debi na e pandemia, mester a pone prioridadnan otro caminda, pero awor cu e pandemia ta bastante bou control, lo pone prioridad na e promocionnan. Riba e tema aki tambe Gobierno lo sigui den deliberacion cu sindicatonan.
“Den nomber di Gobierno di Aruba, mi ta gradici sindicatonan pa nan comprension y cooperacion den e periodo dificil cu nos tin tras di lomba, y cu ainda nos ta aden. Gobierno ta haciendo su maximo esfuerso pa reconstrui nos pais economicamente, pa Aruba por sali di e pandemia aki mas fuerte, cu un economia mas fuerte y cu un autonomia mas fuerte”, Minister President Evelyn Wever-Croes a expresa.


text:
Diahuebs mainta na oficina di Aruparking a saca e gandornan di e campaña di Fin di Aña.
Durante henter luna di december usuarionan di Aruparking por a participa den e campaña. Simplemente nan mester a yena nan nomber y number di telefon riba e recibo cu nan ta haya na e parkeermeter y deposita esaki na oficinanan di Aruparking of Arubus.
Aruparking pa medio di e campaña aki kier a promociona shopping den centro di ciudad y e uzo responsabel y organiza di parkeo. Varios persona a participa den e campaña cu a conta cu cooperacion di Setar pa e prome premio cu ta un tablet.
E di dos premio tabata 3 luna di parkeo gratis y e di tres premio 1 luna di parkeo gratis.
E ganadornan di e campaña a resulta den persona di:
Sergio Laurant cu a gana un luna di parkeo gratis
Andre cu number di celular 6412165 cu a gana tres luna di parkeo gratis y
Roberto Orman cu a resulta e ganador di e tablet.
Aruparking ta pidi e ganadornan pa por fabor pasa cu un documento di identidad valido na nos oficina situa den Wilhelminastraat entrante dialuna 9 di januari 2017 pa por reclama nan premio corespondiente.
Masha danki na tur cu a participa den e campaña di fin di aña y nos ta sigura nos usuarionan cu Aruparking lo continua den 2017 cu diferente campaña pa sigui promociona nos centro di ciudad.


text:
ORANJESTAD – Algun siman pasa e prome neishi di Driekiel (Leatherback Sea Turtle) a worde poni na Arashi. Y tambe na Eagle Beach-Low Rise Hotel Area tin varios neishi caba. Cu e dianan liber nos dilanti (y campamento) probablemente hopi hende lo bishita e beachnan. Pesei Turtugaruba kier duna algun informacion tocante e turtuga di lama. E Driekiel (manera mayoria di turtuga marino) ta den peliger di extincion na mundo henter i mester di nos atencion. Riba e potret nos ta wak un Driekiel mama na Arashi, den dia. Pero normalmente turtuga ta subi den scuridad di anochi pa traha su neishi.
Turtugaruba ta pidi ayudo di tur hende pa lo siguiente:
Ora ta observa un turtuga subiendo tera of ta riba beach poniendo webo.
– Na prome luga tuma contacto cu Turtugaruba
– (Turtle Hotline + 297 5929393)
– No aserca e animal, tene distancia. (por lo menos 10m)
– Mayoria parti e turtuga subi tera den e scuridad di anochi.
– Paga tur e luznan den vecindario. “Sea turtles dig the dark”.
– No saca potret cu flash ni tampoco usa flashlight ni cell pone (e screen mes ta duna hopi
luz)
– Luznan artificial por stroba e turtuga di traha neishi. Tin posibilidad cu e turtuga ta drenta
lama bek y laga cai e webonan den e awa. Anto full e neishi ta bai perdi.
– Limita movecion y sonido pa no molestia e animal.
– No purba yuda e turtuga bai bek lama pero percura cu no tin hende entre e animal y lama.
Si su wowo no ta wordo molestia pa luz artificial e turtuga lo regresa lama bek sin
– Full e proceso por tuma dos ora.
Ta hopi great si bo ta wak un turtuga, pero percura cu e turtuga no ta wak abo!
Pa mas informacion por tuma contacto cu Turtugaruba: TURTLE-HOTLINE: +297 5929393 E-mail : [email protected] of sigui nos riba Facebook: www.facebook.com/Turtugaruba
Di antemano un danki masha grandi pa bo ayudo


text:
CSB ta partisipá fayesimentu di Sr. Clovis Lodewijks fundadó Di CSB
Kòrsou 3 di òktober 2021
Saludo deportivo di parti direktiva di CSB
Ku un doló inmenso direktiva CSB ta partisipá fayesimentu di nos fundadó di organisashon di
sòfbòl organisá di Kòrsou CSB, Sr. Clovis Lodewijks.
Clovis a funda CSB 17 di mart 1952, otro aña CSB lo a kumpli 70 aña.
E aña aki direktiva di CSB a honra Clovis Lodewijks pa bida dor di introdusí e “ Kopa Clovis
Lodewijks “ na e ekipo ku kaba kampionato regular na promé lugá.
Huntu nos ta inkluí e CV di Sr. Clovis Lodewijks,
Pas na su restunan


text:
-
Contact
- lionel_326@hotmail.com
Testimonials
Riba e página aki bo por laga bo testimonio atras. Mi no kemen testimonio di misa ku si bo a risibí Kristu òf laga, òf ku si bo a eksperensha un milager den bo bida. Mi kemen, kualke opinion ku bo tin di e ‘website’ CuckooPress, artíkulonan ku mi ta publiká, of di e bukinan ‘Kibra Hacha‘, ‘Awa, Habon ku Past’i Djente‘ i ‘Niun Pátaka!‘ Si bo tin teima ku mi tambe bo por laga mi sa.
Testimonionan:
Vooraal doorgaan!! Bontardi mener Lion… djis mi kera bisa mener ku mi a haña e buki Awa, habon ku pasti djente di regalo den e siman aki i ayera ma kabi resa e lastu kuenta… I just love it… asta palabra nobo ma siña (Cobra Clutch) hahahahaha sow hot…awo mi tin ku bai kumpra e kibra hacha i warda pa esun ku tin ku sali mei …echt waar hopi gr8.. sigi ku e bon trabou! Bonochi kon kos ta Si ta abo ta post e kosnn riba cuckopress master bo ta Ami ta un ku no gusta lesa i e forma ku bo ta hinka nn den otro e ta obligabu lesa kompletu Zuiver sigi asina! Bontardi mener Spratt, Djamars un amiga dimi a bin bèk Hulanda. Mi a pidie pa e kumpra e dos buki nan ku mener a skirbi. Manera ela yega Hulanda mi a haña mi dos buki nan. Mi no por a warda, e dia ei mes mi a kuminsa lesa e buki nan. I awor aki mi a kaba lesa nan. Mi a enjoy di nan. Echt top! Mi so kumi so tabata sinta hari. Sigi dal bai ku e bon trabou kubo ta bezig kune. Mi ta ansioso pa lesa e sigiente buki ku bo ta bai saka e aña aki. Dus lo mi keda pending. Pasa un felis atardi verder. Saludos. Pa ami e buki aki ta tremendo! M’a purba na les’e mas slow posibel pami por a echt gosa di kada kuenta. Mita gusta e stail kon bo ta trese e kuenta nan dilanti; kómiko, realístiko i un tiki kayente. M’a gusta e buki masha hopi mes! Thumbs up pabo Lion i spera ku tin un di 3 parti mas! Bontardiii. Mi ta “on” ku esaki tambe. Mi a kumpr’e ayera i mi a bisa ku mi ta kuminsa les’e awe ma yega di 4 hoofdstuk, pero echt mi ta hasiendo mi best manera a ser pidi den e buki pa mi no hasi kos di haragan sigui lesa mas paso mi ta hariendo mi barika yen aki. Un dushi buki i fasil pa lesa. Lo mi laga sa kon a bai. Sr. Spratt felis dia. Mi a lesa un artíkulo di bo riba FB i mi a disidí di kumpra Awa, Habon i Past’i Djente. Lesando e buki mi a realisá, ku bo a surpasá bo meta. Na lugá di a pone un smail riba mi kara, bo a logra ku kada bes mi ta grita hari. Ta e promé buki di bo ku mi a kumpra pero sigur no ta di último. Dios sigui duna bo salú, bida i inspirashon pa sigui hasi loke bo ta hasiendo. Hopi eksito! Mi kier a djis manda e mail aki paso mi ta haña Cuckoo un página asina informativo i hopi humorístiko ku ta dunami gana pa sera konosí ku e persona ku ta skibi tur esei nan. (thinking out loud). Ta un página ku ki ora mi tin un emotion set back, mi subi e site aki, mes mes ora mi ta kuminsá hari y lubidá tuuuuuuuur kos ku por tabata pasando n’e momentu ei. Cuckoo ta gewoon MASTER! Keep on doing the great work. Mi ta in love ku bo artíkulonan…please skirbi un buki…#1 fan Fo’i dia ma kom e página aki tegen, ta di tur tópiko mi a siña kos nobo. Nan tur ta interesante !!! Mi a really like bo way of writing… Bosnan manera di splika.. Ta pone un hende lesa i informá su mes. Riba un nivel i toch ietsjes funny… Keep it up! Djis kier a bisa ku bo manera di skirbi ta hopi great!! Mi ta hari di kon honesto i ‘real’ bo ta!!! Sigui ku e bon trabou.
MASTERRoosApril 25, 2016
Asta palabra nobo ma siñaSulvainelda WolffMarch 25, 2016
Master bo taUnkownMarch 25, 2016
Echt top!Elyandra de JonghMarch 25, 2016
Kómiko, realístiko i un tiki kayenteShandy DaalMarch 25, 2016
Hariendo mi barika yen aki.Inaris MarchenaMarch 25, 2016
Bo a surpasá bo metaIlse M. LeitoMarch 25, 2016
Cuckoo ta gewoon MASTER!Richenna de PalmMarch 25, 2016
#1 fanYdellienne HeerenveenMarch 25, 2016
InteresanteDjCemy PaboMarch 25, 2016
Riba un nivel i toch ietsjes funnyJanella PieterzMarch 25, 2016
Hopi greatJadira WinterMarch 25, 2016
Vooraal doorgaan!!
Bontardi mener Lion… djis mi kera bisa mener ku mi a haña e buki Awa, habon ku pasti djente di regalo den e siman aki i ayera ma kabi resa e lastu kuenta… I just love it… asta palabra nobo ma siña (Cobra Clutch) hahahahaha sow hot…awo mi tin ku bai kumpra e kibra hacha i warda pa esun ku tin ku sali mei …echt waar hopi gr8.. sigi ku e bon trabou!
Bonochi kon kos ta Si ta abo ta post e kosnn riba cuckopress master bo ta Ami ta un ku no gusta lesa i e forma ku bo ta hinka nn den otro e ta obligabu lesa kompletu Zuiver sigi asina!
Bontardi mener Spratt, Djamars un amiga dimi a bin bèk Hulanda. Mi a pidie pa e kumpra e dos buki nan ku mener a skirbi. Manera ela yega Hulanda mi a haña mi dos buki nan. Mi no por a warda, e dia ei mes mi a kuminsa lesa e buki nan. I awor aki mi a kaba lesa nan. Mi a enjoy di nan. Echt top! Mi so kumi so tabata sinta hari. Sigi dal bai ku e bon trabou kubo ta bezig kune. Mi ta ansioso pa lesa e sigiente buki ku bo ta bai saka e aña aki. Dus lo mi keda pending. Pasa un felis atardi verder. Saludos.
Pa ami e buki aki ta tremendo! M’a purba na les’e mas slow posibel pami por a echt gosa di kada kuenta. Mita gusta e stail kon bo ta trese e kuenta nan dilanti; kómiko, realístiko i un tiki kayente. M’a gusta e buki masha hopi mes! Thumbs up pabo Lion i spera ku tin un di 3 parti mas!
Bontardiii. Mi ta “on” ku esaki tambe. Mi a kumpr’e ayera i mi a bisa ku mi ta kuminsa les’e awe ma yega di 4 hoofdstuk, pero echt mi ta hasiendo mi best manera a ser pidi den e buki pa mi no hasi kos di haragan sigui lesa mas paso mi ta hariendo mi barika yen aki. Un dushi buki i fasil pa lesa. Lo mi laga sa kon a bai.
Sr. Spratt felis dia. Mi a lesa un artíkulo di bo riba FB i mi a disidí di kumpra Awa, Habon i Past’i Djente. Lesando e buki mi a realisá, ku bo a surpasá bo meta. Na lugá di a pone un smail riba mi kara, bo a logra ku kada bes mi ta grita hari. Ta e promé buki di bo ku mi a kumpra pero sigur no ta di último. Dios sigui duna bo salú, bida i inspirashon pa sigui hasi loke bo ta hasiendo. Hopi eksito!
Mi kier a djis manda e mail aki paso mi ta haña Cuckoo un página asina informativo i hopi humorístiko ku ta dunami gana pa sera konosí ku e persona ku ta skibi tur esei nan. (thinking out loud). Ta un página ku ki ora mi tin un emotion set back, mi subi e site aki, mes mes ora mi ta kuminsá hari y lubidá tuuuuuuuur kos ku por tabata pasando n’e momentu ei. Cuckoo ta gewoon MASTER! Keep on doing the great work.
Mi ta in love ku bo artíkulonan…please skirbi un buki…#1 fan
Fo’i dia ma kom e página aki tegen, ta di tur tópiko mi a siña kos nobo. Nan tur ta interesante !!!
Mi a really like bo way of writing… Bosnan manera di splika.. Ta pone un hende lesa i informá su mes. Riba un nivel i toch ietsjes funny… Keep it up!
Djis kier a bisa ku bo manera di skirbi ta hopi great!! Mi ta hari di kon honesto i ‘real’ bo ta!!! Sigui ku e bon trabou.
So what's your opinion?
Required field
Required field


text:
Tur cos ta cla pa e segundo edicion di e festival di cine di Playa. E aña aki fundacion CINEARUBA a prepara un progama amplio yena cu tayernan, masterclassnan, peliculanan y sesionnan di network. E festival di cine lo tuma luga durante e vacacion escolar di october cuminsando riba diahuebs 6 di october te cu diadomingo 9 di october na Ateliers ’89 situa na dominicanessenstraat 34, net schuin tegenover di Maria College Mavo. Tur e peliculanan cu ta participando e aña aki den Playa Film Festival a pasa door di un evaluacion prome cu nan a bira e seleccion oficial. Un proceso cu a inicia riba 28 di januari di e aña aki pa medio di un ‘film submission’ unda cu a cuminsa ricibi peliculanan for di tur parti di mundi. Riba 15 di augustus e posibilidad pa entrega peliculanan a cera y a pasa pa evalua tur e peliculanan ricibi.
E prome anochi di e festival lo inicia cu e apertura di un exposicion di cine basa riba e trabaonan cinematografico di e cineasta Juan Francisco Pardo kende e aña aki ta cumpli 30 aña como creador di contenido. Bishitantenan lo por experiencia diferente instalacionnan di arte inspira riba e storianan di cada un di e peliculanan di Pardo.
E nochi ta sigui cu e documentario ‘New light – the Rijksmuseum and slavery’ di e cineasta Ida Does, Hulanda. E otro peliculanan cu tambe lo wordo presenta riba e prome anochi ta ‘Rasha’ di Melissa Strangio, Hulanda y ‘The last resource’ di Kaylee Reeberg hunto cu Juan David Villar, Aruba.
Riba e di dos dia di e festival lo inica cu e masterclass di ‘Script breakdown’ unda cu e participantenan lo siña con pa break down un script den rekisitonan di produccion. Lo sigui cu e masterclass di ‘Production schedule’ cu ta enfoca riba programacion di talentonan, ekipo humano y localidadnan. Atardi lo tin tayernan pa mucha cu ta ‘Foley sound effect’ cu ta siña muchanan di 7 pa 12 aña con ta traha efectonan di zonido pa un pelicula. Un otro tayer pa mucha ta di ‘Play doh stop motion’ aki lo traha un pelicula uzando play doh.
E peliculanan pa e di dos dia ta ‘You and what army’ di Jim Menza, USA, ‘Dande di Aruba’ di Cindy Kerseborn, Aruba, ‘Why we are unhappy in cities’ di Zhao Gang, China, ‘Beyond marks’ di Leticia Lopez, Brazil, ‘Donna’ di Sonia Commandeur, Hulanda, ‘Online crush’ di Ronney Dotel, Aruba.
Riba e di tres dia lo tin ‘Film language’ masterclass cu ta ofrece un bista riba e nombernan tecnico y e nificacion di cada imagen of escena den pelicula. Pardo lo bay conduci un masterclass unda e lo combersa riba e formula di cine cu e ta uza pa wanta e costonan abao.
Pa e muchanan lo tin un ‘Green screen acting’ tayer unda cu e muchanan lo explora y actua dilanti un green screen.
E peliculanan pa e di tres dia ta ‘Opal’ di Alan Bidard, Martinique, ‘Malpelo mountain of shark’ di Kevin Mannens, USA, ‘The greatest of all Tina’ di Brody Gusar, USA, ‘The sands of time’ di James Hughes, UK, ‘Perspektiva’ di Rovendley Welvaart, Curacao.
Riba e ultimo dia di e festival lo tin repiticionan di diferente masterclassnan, tayernan y peliculanan. E anochi di diadomingo nuebe di octorber lo anuncia e ganador di pelicula cortico y pelicula largo premio publico. E publico ta esun responsabel pa vota pa nan peliculanan faborito pa asina por selecciona e peliculanan ganador di e festival di cine di Playa.
Ticketnan ta obtenibel online via www.playafilmfestival.com y tur ticket ta fungi como un ‘day-ticket’ cu ta duna e publico acceso riba tur e actividadnan durante ful e dia riba e dia cu nan cumpra e ticket. E contribucion di e publico pa medio di cumpra un ticket lo yuda fundacion CINEARUBA cu tur otro proyectonan cu ta enfoca riba desaroyo artistico y personal di muchanan y hobenan.
Playa Film Festival no tabata posibel sin e sosten di Prins Bernhard Cultuurfonds Caribisch Gebied, Setar N.V., Ateliers ’89 y Smart and Fast Cargo. Pa mas informacion bishita www.playafilmfestival.com.


text:
Caya Maguey – Diabierna mainta ttempan brandweer mester a bay den bocht parti pabou di Caya Maguey, unda lo tawata tin un auto na candela.
Mientrastanto polis tambe lo tawata yegadando.
Na yegada dj brandweer mucho no por a haci mas, mirando cu e auto un pickup Chevrolet Colorado color cora tawata full na candela.
Mester a actua poco rapido pa e no pega e mondi tambe.
Den algun minuut a logra paga e candela.
Despues por a mira cu e candela a start den e motor y expande bira grandi.
Compania di seguro tambe a presenta y despues di algun ora cu e metal lo a fria takelwagen a yega pa bay cu e auto di e sitio.


text:
LADRONISIA NA SITIO DI SAMBUYÁ
Riba djabièrnè 25 di yüni alrededor di 3.30or di atardi, deskonosínan a bai ku diferente artíkulo for di e sitio di sambuyá na altura di “1000 steps”. A bai ku entre otro un pòtmòni ku kontenido, un telefòn di marka Samsung i un telefòn di marka Apple (iPhone). E artíkulonan aki tabata den un tas na laman. E investigashonnan ta andando.
Tep: No laga artíkulo di balor atras na laman òf den outo. Purba di laga esakinan na kas na momentu ku ta bai landa òf sambuyá.
DETENSHON PA INKUBRIMENTU
Riba djasabra 26 di yüni den patruya regulatorio a bin enkontrá ku un outo ku plachi di number hòrtá. A detené e personanan den e outo pa inkubrimentu i a konfiská un telefòn. Ta trata di un hòmber di inisialnan
BUT PA VIOLASHON LEI DI TRÁFIKO
Durante di e fin di siman tras di lomba polis a skibi diferente but pa infrakshon di lei di tráfiko. E infrakshonnan mas detektá ta pa uso di telefòn tras di stür i pa falta di uso di faha di seguridat.
Polis lo sigui kontrolá estriktamente riba esaki.